
**Materská škola 185, 053 22 Jamník**

**Školský poriadok**

***„My všetci sa vieme smiať“***

******

***Vypracovala:***  *Bc. Erika Farkašovská, riaditeľka MŠ*

***Dátum vypracovania:*** *30.8.2023*

***Dátum prerokovania v Pedagogickej rade:*** *26.9.2023*

***Dátum prerokovania v Rade školy:*** *10.10.2023*

***Dátum vydania školského poriadku:*** *11.10.2023*

**OBSAH**

**Článok I : Úvodné ustanovenia**

**Článok II: Výkon práv a povinností detí a ich zákonných zástupcov v škole, pravidlá**

**vzájomných vzťahov a vzťahov s pedagogickými zamestnancami a**

**ďalšími zamestnancami materskej školy**

a) Práva a povinnosti dieťaťa a jeho zákonného zástupcu

b) Pravidlá vzájomných vzťahov a vzťahov s pedagogickými zamestnancami a ďalšími zamestnancami školy.

**Článok III: Prevádzka a vnútorný režim MŠ**

1. Prevádzka MŠ
2. Prijímanie dieťaťa na predprimárne vzdelávanie
   1. Žiadosť o prijatie dieťaťa do materskej školy
      1. Žiadosť zákonného zástupcu dieťaťa so zdravotným znevýhodnením a dieťa s nadaním
      2. Prijatie prestupom
   2. Dieťa so špeciálnymi výchovno-vzdelávacími potrebami
   3. Obsah žiadosti a spôsob podania
   4. Čas prijímania detí na predprimárne vzdelávanie, termín a miesto podávania žiadosti
   5. Podmienky prijímania
   6. Rozhodovanie o prjímaní detí na predprimárne vzdelávanie
   7. Adaptačný a diagnostický pobyt, prerušenie dochádzky dieťaťa do materskej školy
3. Povinné predprimárne vzdelávanie
   1. Pokračovanie v plnení povinného predprimárneho vzdelávania
   2. Individuálne vzdelávanie dieťaťa, pre ktoré je povinné predprimárne vzdelávanie povinné
   3. Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie
   4. Zanedbávanie riadneho plnenia povinného predprimárneho vzdelávania
   5. Prerušenie dochádzky dieťaťa do materskej školy
   6. Zanechanie vzdelávania
   7. Predčasné skončenie predprimárneho vzdelávania
4. Dochádzka detí do MŠ
5. Úhrada poplatkov za dochádzku a stravovanie v MŠ
6. Vnútorná organizácia MŠ
7. Doplnkové aktivity MŠ
8. Pedagogická prax v MŠ

**Článok IV: Podmienky na zaistenie bezpečnosti a ochrany zdravia detí a ochrany pred sociálno-patologickými javmi, diskrimináciou a násilím**

**Článok V: Podmienky zaobchádzania s majetkom materskej školy**

**Článok VI: Záverečné ustanovenia**

# Článok I

**Úvodné ustanovenia**

Školský poriadok materskej školy vydáva riaditeľka Materskej školy v Jamníku, Jamník 185, 053 22, v zmysle § 153 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“). Školský poriadok upravuje najmä podrobnosti o výkone práv a povinností detí a ich zákonných zástupcov v materskej škole, pravidlách vzájomných vzťahov a vzťahov s pedagogickými zamestnancami materskej školy, prevádzke a vnútornom režime materskej školy, podmienkach na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím, podmienkach nakladania s majetkom, ktorý materská škola spravuje.

**Článok II**

**Výkon práv a povinností detí a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy**

**a) Práva a povinnosti dieťaťa a jeho zákonného zástupcu**

**Dieťa má právo na:**

* rovnoprávny prístup k vzdelávaniu,
* bezplatné vzdelanie pre deti, pre ktoré je predprimárne vzdelávanie v materskej škole povinné,
* vzdelanie v štátnom jazyku a materinskom jazyku v rozsahu ustanovenom v školskom zákonom,
* individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom,
* úctu k jeho vierovyznaniu, svetonázoru, národnostnej a etnickej príslušnosti,
* poskytovanie poradenstva a služieb spojených s výchovou a vzdelávaním,
* výchovu a vzdelávanie v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k svojej osobe a na zabezpečenie ochrany proti fyzickému, psychickému a sexuálnemu násiliu,
* dieťa so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávaniu umožňujú.

**Dieťa je povinné:**

* neobmedzovať svojím konaním práva ostatných osôb zúčastňujúcich sa výchovy a vzdelávania,
* dodržiavať školský poriadok školy,
* chrániť pred poškodením majetok školy a majetok, ktorý škola alebo školské zariadenie využíva na výchovu a vzdelávanie,
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

**Zákonný zástupca má právo:**

* vybrať pre svoje dieťa materskú školu, ktorá bude poskytovať jeho dieťaťu výchovu a vzdelávanie podľa zákona, zodpovedajúcu schopnostiam, zdravotnému stavu, záujmom a záľubám, jeho vierovyznaniu, svetonázoru, národnej a etnickej príslušnosti; právo na slobodnú voľbu školy možno uplatňovať v súlade s možnosťami výchovno-vzdelávacej sústavy,
* žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,
* oboznámiť sa so školským vzdelávacím programom materskej školy a školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy,
* vyjadrovať sa k  vzdelávaciemu programu školy prostredníctvom orgánov školskej samosprávy.

**Zákonný zástupca je povinný:**

* dodržiavať pokyny riaditeľa materskej školy, ktoré upravujú podmienky výchovy a vzdelávania a sú určené školským poriadkom,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mali vplyv na priebeh výchovy a vzdelávania,
* prihlásiť dieťa na plnenie povinného predprimárneho vzdelávania a dbať o to, aby dieťa dochádzalo do školy pravidelne a včas, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
* ak sa dieťa nemôže zúčastniť na výchove a vzdelávaní v škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti, za dôvod ospravedlniteľnej neprítomnosti dieťaťa sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa na súťažiach,
* ospravedlniť dieťa plniace povinné predprimárne vzdelávanie na najviac 7 po sebe nasledujúcich vyučovacích dní,
* pri absencii viac ako 7 po sebe nasledujúcich dní pre dieťa plniace povinné predprimárne vzdelávanie z dôvodu ochorenia predložiť *„Potvrdenie o chorobe“* od všeobecného lekára pre deti a dorast,
* pri prvom nástupe do dieťaťa do materskej školy predložiť čestné vyhlásenie o bezinfekčnosti, že dieťa neprejavuje príznaky prenosného ochorenia a nemá nariadené karanténne opatrenie,
* po každom prerušení dochádzky do školy, teda neprítomnosti dieťaťa v materskej škole viac ako 5 kalendárnych dní (vrátane sviatkov a víkendov) predložiť „*Písomné vyhlásenie o bezinfekčnosti“,*
* bezodkladne nahlásiť akúkoľvek karanténu, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom,
* v prípade prerušenia alebo ukončenia dochádzky doručiť písomnú žiadosť riaditeľke školy,
* priniesť dieťa do materskej školy najneskôr do 8.00 hod. a odovzdať dieťa službukonajúcej učiteľke,
* po odovzdaní dieťaťa sa zbytočne nezdržiavať pri dieťati,
* zdržiavať sa vo vonkajších a vnútorných priestoroch materskej školy len minimálne, a to hlavne za účelom odovzdania a vyzdvihnutia dieťaťa,
* nepohybovať sa v priestoroch školy bez upovedomenia a súhlasu zamestnancov materskej školy,
* rešpektovať, že v čase odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky školy,
* všetky veci súvisiace s poskytovaním predprimárneho vzdelávania jeho dieťaťa riešiť interne, v materskej škole s učiteľkou alebo podľa potreby s riaditeľkou,
* zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,
* rešpektovať, že dieťa bolo prijaté na celodennú výchovu a vzdelávanie a bezdôvodne nebrať dieťa z materskej školy skôr (za obedom, zo školského dvora a pod.)
* rešpektovať, že počas pobytu v materskej škole dieťa nesmie používať mobilné elektronické zariadenia,
* chrániť pred poškodením majetok materskej školy, ktorý materská škola využíva na výchovu a vzdelávanie,  v prípade poškodenia dieťaťom zákonný zástupca je povinný škodu nahradiť, prípadne zabezpečiť opravu,
* včas v stanovenom termíne uhrádzať povinné platby,
* zabezpečiť, aby dieťa nenosilo do materskej školy sladkosti, čokolády, cukríky, džúsy.......
* zabezpečiť, aby dieťa nenosilo do materskej školy hračky a iné predmety z domu, pedagogický zamestnanec nezodpovedá za ich poškodenie, prípadne stratu,
* zabezpečiť, aby dieťa nenosilo nebezpečné predmety do materskej školy (ostré predmety, sklenené, kovové), malé šperky – hrozí prehltnutie a udusenie, náhrdelníky – hrozí uškrtenie, laky na nechty, pomády, cukríky, žuvačky a pod.,
* viesť dieťa k samostatnosti pri obliekaní a úprave zovňajška,
* zabezpečiť dieťaťu vhodné pohodlné oblečenie, aby sa samo zvládlo upraviť, nedávať módne doplnky – opasky, tesné oblečenie, body, nedávať drahé moderné oblečenie,
* spolupracovať s pedagogickým zamestnanom, pri zadaní úlohy spolupracovať s dieťaťom na jej splnení, nepristupovať k tomu benevolentne,
* v prípade nevhodného správania sa dieťaťa, po pohovore učiteľkou, dohovoriť mu,
* ak dieťa neprevezme zákonný zástupca splnomocniť k výberu dieťaťa z materskej školy osoby staršie ako 10 rokov,
* prevziať svoje dieťa do ukončenia prevádzky materskej školy; v prípade ak zákonný zástupca (alebo ním splnomocnená osoba) opakovane nevyzdvihne dieťa z materskej školy do ukončenia prevádzky materskej školy, materská škola bude kontaktovať všetky osoby, ktoré majú poverenie na prevzatie dieťaťa, ak žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov,
* preberať svoje dieťa bez vplyvu alkoholu a iných omamných látok; v prípade, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, ktoré budú nasvedčovať zanedbávanie riadnej starostlivosti o dieťa, bude materská škola po predchádzajúcom písomnom upozornení v rámci všeobecnej oznamovacej povinnosti (§ 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele) informovať príslušný Úrad práce, sociálnych vecí a rodiny, oddelenie sociálnoprávnej ochrane detí a sociálnej kurately,
* rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi,
* s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa,
* informovať materskú školu o zmene zdravotnej spôsobilosti ich dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* rešpektovať, že počas pobytu dieťaťa v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických a nepedagogických zamestnancov materskej školy a detí prijatých do materskej školy),

**Materská škola bude:**

* dbať na napĺňanie práv a povinností zákonných zástupcov; počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu práv a povinností zákonných zástupcov k dieťaťu (napr., že každý zákonný zástupca má právo priviesť dieťa do materskej školy aj ho z nej vyzdvihnúť),
* zachovávať neutralitu, t. j. ako budú aj pedagogickí zamestnanci materskej školy počas prebiehajúceho konania o úprave výkonu práv a povinností zákonných zástupcov k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu alebo inému, relevantnému úradu, ak si ho od materskej školy písomne vyžiada, a že obsah tohto písomného stanoviska neposkytnú ani jednému zákonnému zástupcovi,
* rešpektovať, v prípade narušených vzťahov medzi zákonnými zástupcami, len rozhodnutie súdu alebo predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,
* v prípade zverenia dieťaťa právoplatným rozhodnutím súdu do osobnej starostlivosti len jednému zo zákonných zástupcov, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach (napr. zabezpečenie krúžkovej činnosti atď.) zastupovať,
* riešiť situácie, ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti.

Priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje.

Priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.

**Výkon práv a povinnosti vyplývajúcich zo školského zákona podľa § 144 musí byť v súlade s dobrými mravmi, nikto nesmie tieto práva a povinnosti zneužívať na škodu druhého dieťaťa**, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov.

**b) Pravidlá vzájomných vzťahov a vzťahov s pedagogickými zamestnancami a ďalšími zamestnancami školy**

* vytvárať adekvátne pracovné podmienky, tvorivú atmosféru na udržiavanie dobrých medziľudských vzťahov v rámci kolektívu školy,
* poskytovať odborné konzultácie o výchove a vzdelávaní dieťaťa, ktoré materskú školu navštevuje, pri konzultáciách jednať taktne, na profesionálnej úrovni v rámci všeobecných zásad spoločenského vystupovania a komunikácie,
* uplatňovať iniciatívu, vzájomnú pomoc a ochotu v spolupráci s ostatnými zamestnancami (nezamieňať si s prenesením svojich povinností na druhých) v rámci pracovných vzťahov - prejaviť otvorenosť, konštruktívnosť pri riešení konfliktných, sporných situácií (s rodičmi, s kolegyňami) snažiť sa o taktné riešenie, nie pred deťmi - rešpektovať pravidlá, nariadenia, príkazy zamestnávateľa a priameho vedúceho /riaditeľky materskej školy/,
* dodržiavať pracovnú disciplínu, rešpektovať kolegyne, nezasahovať do kompetencií a nerušiť pri práci,
* dodržiavať mlčanlivosť o skutočnostiach, ktoré sa zamestnanec dozvedel pri výkone práce a ktoré v záujme zamestnávateľa nie je možné oznamovať iným osobám po skončení pracovného pomeru,
* uplatňovať toleranciu, rešpektovanie a úctu voči všetkým osobám v materskej škole - asertívnym správaním predchádzať možnému vzniku stresových či konfliktných situácií.

**Článok III**

**Prevádzka a vnútorný režim MŠ**

**1 Prevádzka materskej školy**

**Názov školy: Materská škola Jamník**

**Adresa školy: Jamník 185, 053 22– bez právnej subjektivity**

**Organizačné zložky: Materská škola**

**Súčasťou školy je: Školská jedáleň**

**Materská škola je v prevádzke v pracovných dňoch od 6.30hod. do 16.15 hod.**

Čas prevádzky MŠ bol dňa 26.09.2023 prerokovaný a schválený zriaďovateľom – obec Jamník.

**Riaditeľka MŠ:** Bc. Erika Farkašovská

Konzultačné hodiny MŠ: denne od 11.30 hod. do 12.30 hod. a podľa predchádzajúceho dohovoru.

**Pedagogickí zamestnanci:** učiteľky MŠ: Bc. Erika Farkašovská

Bc. Daniela Farkašovská

Bc. Katarína Drgoncová

Bc. Silvia Smatanová

**Nepedagogickí zamestnanci:** upratovačka: Erika Schmidtová

vedúca školskej jedálne:Petronela Lorincová

kuchárka: Ľudmila Repková

pomocná kuchárka: Lucia Farkašovská

Marta Šmelková

Konzultačné hodiny pre ŠJ: pondelok – štvrtok od 7,30 hod. a podľa dohovoru.

Prevádzku môže riaditeľ obmedziť alebo prerušiť po prerokovaní so zákonnými zástupcami a so súhlasom zriaďovateľa.

V čase letných prázdnin je prevádzka materskej školy prerušená v súlade s § 2 ods. 6 vyhlášky o materskej škole z hygienických dôvodov najmenej na tri týždne. V tomto období podľa pokynov riaditeľa materskej školy vykonávajú prevádzkoví zamestnanci upratovanie a dezinfekciu priestorov a hračiek, pedagogickí a ostatní zamestnanci podľa plánu dovoleniek čerpajú dovolenku, náhradné voľno. Prerušenie prevádzky v čase letných prázdnin oznámi riaditeľka MŠ oznamom spravidla dva mesiace vopred. V čase jesenných, vianočných, polročných, jarných a veľkonočných prázdnin bude prevádzka materskej školy prerušená na čas, ktorý bude vopred písomne prerokovaný s rodičmi, prípadne podľa dohovoru a pokynov zriaďovateľa. O tomto prerušení budú zákonní zástupcovia včas oboznámení. V tomto čase si zamestnanci školy budú čerpať dovolenku, príp. náhradné voľno.

Prevádzka môže byť prerušená aj z prevádzkových a technických príčin podľa §150a ods. 2 zákona 245/2008 Z.z. (havária, krádež, maľovanie, deratizácia, rekonštrukcia a pod.) so súhlasom zriaďovateľa a podľa §150 ods. 5 zákona 245/2008 Z.z. v období školského vyučovania môže riaditeľ školy poskytnúť deťom alebo žiakom zo závažných dôvodov, najmä organizačných a prevádzkových, najviac päť dní voľna. V čase mimoriadnej situácie, núdzového stavu alebo výnimočného stavu môže riaditeľ školy poskytnúť deťom alebo žiakom viac ako päť dní voľna; počet dní určí ministerstvo školstva. Každé obmedzenie prevádzky oznámi riaditeľ MŠ zákonným zástupcom oznamom na viditeľnom mieste v budove školy.

Personálne obsadenie materskej školy, zadelenie pracovného času MŠ a  jednotlivcov, časový harmonogram otvárania a zatvárania MŠ a týždenný rozvrh pracovných činností pedagogických a nepedagogických zamestnancov podrobne upravuje Organizačný poriadok materskej školy.

**2 Prijímanie dieťaťa na predprimárne vzdelávanie**

Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z.

Pri prijímaní detí do materskej školy sa musia dodržiavať princípy:

* rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. c) školského zákona],

- inkluzívneho vzdelávania [§ 3 písm. d) školského zákona] a

* zákazu akýchkoľvek foriem diskriminácie a obzvlášť segregácie [§ 3 písm. e) školského zákona].

Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne a iné potrebné podmienky (predovšetkým kapacitné podmienky). V nadväznosti na skutočnosť, že dieťa od dvoch rokov veku možno prijať len výnimočne, riaditeľ materskej školy nesmie pri prijímaní uprednostniť deti mladšie ako tri roky (stále ide o deti od dvoch rokov) pred prijatím starších detí. Na predprimárne vzdelávanie v materskej škole nemožno prijať dieťa mladšie ako dva roky, a to ani na adaptačný alebo diagnostický pobyt. Prijatie dieťaťa mladšieho ako dva roky do materskej školy zaradenej v sieti škôl a školských zariadení, a to bez ohľadu na jej zriaďovateľa alebo právnu formu, je porušením platného právneho stavu.

Na predprimárne vzdelávanie sa **prednostne prijímajú deti, pre ktoré je predprimárne vzdelávanie v materskej škole povinné, a následne deti, ktoré majú právo na prijatie na predprimárne vzdelávanie.**

**2.1 Žiadosť o prijatie dieťaťa do materskej školy**

Riaditeľka MŠ prijíma dieťa do materskej školy na základe písomnej žiadosti zákonného zástupcu. Žiadosť o prijatie dieťaťa na predprimárne vzdelávanie je rovnaká bez ohľadu na to, či pôjde o dieťa, pre ktoré bude predprimárne vzdelávanie povinné, alebo pôjde o dieťa mladšie. Zákonný zástupca spolu s písomnou žiadosťou o prijatie dieťaťa do materskej školy predloží aj potvrdenie o zdravotnej spôsobilosti dieťaťa, (všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v materskej škole) od všeobecného lekára pre deti a dorast, ktorého súčasťou je aj údaj o povinnom očkovaní dieťaťa (aj v prípade, že dieťa povinné očkovanie neabsolvovalo, je potrebné túto informáciu v potvrdení uviesť). (ďalej len „Potvrdenie o zdravotnej spôsobilosti). Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie:

-v „bežnej“ materskej škole,

-v špeciálnej triede „bežnej“ materskej školy alebo

-v materskej škole pre deti so ŠVVP.

Žiadosť podaná bez tohto potvrdenia je porušovaním ustanovenia § 3 ods. 1 vyhlášky MŠ SR č. 306/2008 Z. z. a nebude akceptovaná, riaditeľ nemôže začať konať vo veci prijatia dieťaťa. Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast. Žiadosť o prijatie dieťaťa na predprimárne vzdelávanie sa podáva zvyčajne v čase od 1.5. do 31.5. v danom roku, ale aj počas roka, ak to kapacita dovoľuje. Ak riaditeľka materskej školy dodatočne zistí, že žiadosť o prijatie dieťaťa podala osoba, ktorá na to nemá právo, bezodkladne požiada zákonného zástupcu, ktorému je dieťa zverené do výlučnej starostlivosti, o podpísanie žiadosti o prijatie do materskej školy.

Zákonný zástupca nepredkladá žiadosť o prijatie dieťaťa každoročne, ale na celé predškolské obdobie iba jednu žiadosť. Zákonný zástupca predkladá žiadosť o prijatie dieťaťa do MŠ druhýkrát v takom prípade, ak ukončí dochádzku dieťaťa v materskej škole a následne žiada o  jeho prijatie. Zákonný zástupca môže podať žiadosť osobne, písomne poštou alebo kuriérom na adresu materskej školy, e-mailom – odoslaním podpísaného a naskenovaného formulára.

Dieťa je do materskej školy prijaté len vtedy, ak riaditeľ materskej školy o jeho prijatí vydal rozhodnutie. Kompetenciu rozhodovať o prijímaní detí do materskej školy majú riaditelia materských škôl ustanovenú v § 5 ods. 14 písm. a) zákona č. 596/2003 Z. z.

Na rozdiel od potvrdenia o zdravotnej spôsobilosti, ktoré zákonný zástupca predkladá spolu so žiadosťou, vyhlásenie o bezinfekčnosti dieťaťa je písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa do materskej školy, a to:

- pred prvým vstupom dieťaťa do materskej školy a

- vždy po neprítomnosti dieťaťa v materskej škole dlhšej ako päť kalendárnych dní.

Toto písomné vyhlásenie sa v praxi nazýva ako „vyhlásenie o bezinfekčnosti“.

Vyhlásenie o bezinfekčnosti podľa § 24 ods. 8 zákona č. 355/2007 Z. z. nesmie byť staršie ako jeden deň; môže mať podobu, ako je uvedené v prílohe č. 1 vyhlášky MZ SR č. 526/2007 Z. z., ktorou sa ustanovujú podrobnosti o požiadavkách na zotavovacie podujatia. (prílohač.1).

Materská škola má vypracovanú vlastnú žiadosť (príloha č.2), ktorej súčasťou je aj potvrdenie o zdravotnej spôsobilosti spolu s údajom o povinnom očkovaní, avšak zákonný zástupca môže podať žiadosť aj v inej podobe napr. aj ručne napísanú vlastnú žiadosť.

### **2.1.1** **Žiadosť zákonného zástupcu dieťaťa so zdravotným znevýhodnením a dieťaťa s nadaním**

Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom so zdravotným znevýhodnením, zákonný zástupca k žiadosti predloží:

* potvrdenie o zdravotnej spôsobilosti dieťaťa od všeobecného lekára pre deti a dorast,
* vyjadrenie príslušného zariadenia poradenstva a prevencie a
* odporučenie všeobecného lekára pre deti a dorast.

Z vyjadrenia príslušného zariadenia poradenstva a prevencie, ako aj z odporúčania všeobecného lekára pre deti a dorast musí byť jednoznačné, či odporúčajú prijatie tohto dieťaťa:

* do „bežnej“ materskej školy a zaradenie do triedy spolu s ostatnými deťmi,
* do „bežnej“ materskej školy a jeho zaradenie do špeciálnej triedy alebo
* do materskej školy pre deti so ŠVVP.

Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom s nadaním, zákonný zástupca k žiadosti priloží:

* potvrdenie o zdravotnej spôsobilosti dieťaťa od všeobecného lekára pre deti a dorast aj
* vyjadrenie príslušného zariadenia poradenstva a prevencie.

**2.1.2 Prijatie prestupom**

Ak je už dieťa prijaté na predprimárne vzdelávanie v niektorej materskej škole zaradenej v sieti, môže byť dieťa na základe písomnej žiadosti zákonného zástupcu prijaté prestupom do inej materskej školy zaradenej v sieti; prijatie prestupom sa vzťahuje na všetky deti bez výnimky, teda aj na deti, pre ktoré je predprimárne vzdelávanie povinné.

Riaditeľ materskej školy, do ktorej požiada o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 5 ods. 14 písm. c) zákona č. 596/2003 Z. z. Rozhodnutie o prijatí dieťaťa prestupom nie je rozhodnutím o prijatí dieťaťa do materskej školy, lebo sa nerozhoduje o prijatí dieťaťa na predprimárne vzdelávanie, ale o možnosti plniť predprimárne vzdelávanie v inej materskej škole, ktorú pre svoje dieťa vybral jeho zákonný zástupca.

Ak je dieťa do materskej školy prijaté prestupom:

- riaditeľ materskej školy, ktorý dieťa prijal prestupom, je povinný bez zbytočného odkladu zaslať kópiu rozhodnutia o prijatí dieťaťa prestupom riaditeľovi materskej školy, z ktorej dieťa prestúpilo, a

- riaditeľ materskej školy, z ktorej dieťa prestúpilo, je povinný:

o do 15 dní od doručenia kópie rozhodnutia o prijatí prestupom zaslať riaditeľovi materskej školy, do ktorej bolo dieťa prijaté prestupom, kópiu osobného spisu dieťaťa a

o nahlásiť túto zmenu do Centrálneho registra detí, žiakov a poslucháčov (ďalej len „centrálny register").

K žiadosti o prijatie dieťaťa prestupom zákonný zástupca nepredkladá potvrdenie o zdravotnej spôsobilosti dieťaťa; toto potvrdenie je súčasťou fotokópie osobného spisu dieťaťa prijatého prestupom.

Ak sa prestupom prijíma dieťa so zdravotným znevýhodnením, k žiadosti o prijatie dieťaťa prestupom zákonný zástupca neprikladá vyjadrenie príslušného zariadenia poradenstva a prevencie a odporučenie všeobecného lekára pre deti a dorast; tieto sú súčasťou fotokópie osobného spisu dieťaťa so zdravotným znevýhodnením prijatého prestupom.

Ak sa prestupom prijíma dieťa s nadaním, k žiadosti o prijatie dieťaťa prestupom zákonný zástupca neprikladá vyjadrenie príslušného zariadenia poradenstva a prevencie; toto vyjadrenie je súčasťou fotokópie osobného spisu dieťaťa s nadaním prijatého prestupom.

**2.2 Dieťa so špeciálnymi výchovno-vzdelávacími potrebami (ďalej len ŠVVP) v bežnej materskej škole**

Za dieťa so ŠVVP môže riaditeľ materskej školy považovať len dieťa, ktoré má zariadením výchovného poradenstva a prevencie diagnostikované špeciálne výchovno-vzdelávacie potreby.

Ak ide o dieťa so ŠVVP (dieťa so zdravotným znevýhodnením, so zdravotným postihnutím, choré, alebo zdravotne oslabené, s vývinovými poruchami, s poruchami správania, zo sociálne znevýhodneného prostredia a s nadaním) zákonný zástupca predloží spolu so žiadosťou a uvedenými dokladmi o zdravotnom stave aj vyjadrenie príslušného zariadenia výchovného poradenstva a prevencie a vyjadrenie príslušného odborného lekára. Počet detí v triede môže byť znížený najviac o dve za každé dieťa so ŠVVP. Maximálny počet zaradených detí so ŠVVP v jednej triede sú dve. Výkonom práv začleneného dieťaťa so ŠVVP nemôžu byť obmedzené práva ostatných detí, ktoré sú účastníkom výchovy a vzdelávania. Pred vydaním rozhodnutia o prijatí dieťaťa so ŠVVP do materskej školy a určenia konkrétnej formy výchovy a vzdelávania, riaditeľ dôsledne preskúma všetky podklady a okolnosti, ktoré by mohli mať vplyv na jeho rozhodnutie.

Z vyjadrenia príslušného zariadenia výchovného poradenstva a prevencie ako aj z odporúčania všeobecného lekára pre deti a dorast má byť jednoznačné, či odporúčajú prijatie dieťaťa so ŠVVP:

- do „bežnej“ materskej školy (ako individuálne začleneného alebo vzdelávajúceho sa v špeciálnej triede bežnej materskej školy) alebo

- do materskej školy pre deti so ŠVVP (ak ide o materskú školu pre deti so zdravotným znevýhodnením, ide o špeciálnu materskú školu).

Riaditeľka materskej školy vždy pred svojim rozhodnutím o prijatí dieťaťa so ŠVVP zváži či má vytvorené vhodné podmienky (personálne, priestorové, materiálne atď.) na prijatie tohto dieťaťa alebo bude schopná tieto podmienky dodatočne, v spolupráci so zriaďovateľom, vytvoriť po prijatí takéhoto dieťaťa.

Počet detí v triede po prijatí dieťaťa so špeciálnymi výchovno-vzdelávacími potrebami podľa § 28 ods. 12 školského zákona môže byť znížený (ale v závislosti od druhu a stupňa postihnutia ani nemusí) najviac o dve za každé dieťa so ŠVVP. Výkonom práv začleneného dieťaťa so ŠVVP nemôžu byť obmedzené práva ostatných detí, ktoré sú účastníkom výchovy a vzdelávania. Pred vydaním rozhodnutia o prijatí dieťaťa so ŠVVP do materskej školy a určenia konkrétnej formy výchovy a vzdelávania, riaditeľ dôsledne preskúma všetky podklady a okolnosti, ktoré by mohli mať vplyv na jeho rozhodnutie.

Riaditeľka materskej školy pri prijímaní dieťaťa so ŠVVP vydá rozhodnutie o prijatí do materskej školy podľa § 5 ods. 14 písm. a) zákona č. 596/2003 Z. z. a v ňom zároveň určí diagnostický pobyt podľa § 59 ods. 8 školského zákona. Spolu s rozhodnutím riaditeľka poskytne zákonným zástupcom v písomnej podobe informáciu o tom, že sú povinní informovať materskú školu o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa ([§ 144 ods. 7 písm. d) školského zákona). Ak tak zákonný zástupca neurobí, po predchádzajúcom písomnom upozornení zákonného zástupcu riaditeľka pristúpi k vydaniu rozhodnutia:

* o prerušení dochádzky dieťaťa do materskej školy z podnetu riaditeľa materskej školy, ak nejde o povinné predprimárne vzdelávanie, alebo
* o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia.

Ak riaditeľka materskej školy prijme dieťa, u ktorého sa ŠVVP prejavia až po jeho prijatí do materskej školy a dieťa ďalej navštevuje materskú školu, do ktorej bolo prijaté, jeho vzdelávanie ako vzdelávanie dieťaťa so ŠVVP sa mu zabezpečuje po predložení písomnej žiadosti o zmenu formy vzdelávania a ďalšej dokumentácie podľa § 11 ods. 9 písm. a) školského zákona riaditeľovi materskej školy (§ 108 ods. 1 školského zákona).

**2.3 Obsah žiadosti a spôsob podania**

Žiadosť nepatrí k tlačivám schváleným a zverejneným Ministerstvom školstva, vedy, výskumu a športu SR (ďalej len „ministerstvo školstva“). Zákonný zástupca na prijatie dieťaťa do materskej školy môže podať aj napr. ručne napísanú žiadosť, nemusí tak urobiť len na formulári vytvorenom materskou školou. Ak zákonný zástupca predloží žiadosť v inej podobe (nie na formulári vytvorenom danou materskou školou, ktorý býva spravidla zverejnený na webovom sídle materskej školy, viď. príloha č.2) a potvrdenie o zdravotnej spôsobilosti na osobitnom tlačive, riaditeľ materskej školy je povinný túto žiadosť spolu s potvrdením o zdravotnej spôsobilosti od zákonného zástupcu/ prevziať. Materská škola, môže v žiadosti požadovať len tie údaje o dieťati a jeho zákonných zástupcoch, ktoré sú pre rozhodovanie riaditeľa o prijatí dieťaťa do materskej školy dôležité. Podľa § 59 ods. 8 školského zákona žiadosť obsahuje údaje podľa § 11 ods. 6 písm. a) prvého bodu až šiesteho bodu a písm. b) školského zákona, formu organizácie výchovy a vzdelávania podľa § 28 ods. 2 a vyučovací jazyk, v ktorom má byť predprimárne vzdelávanie poskytované.

Zákonný zástupca môže podať žiadosť: osobne, poštou alebo kuriérom na adresu materskej školy, e-mailom alebo odoslaním naskenovaného tlačiva prostredníctvom e-mailu. Podľa § 59 ods. 6 školského zákona môže zákonný zástupca materskej škole doručiť žiadosť aj prostredníctvom: elektronického podania doručeného do elektronickej schránky materskej škôl alebo elektronického dokumentu, ktorý je autorizovaný kvalifikovaným elektronickým podpisom. Pri elektronickom podávaní žiadosti rodič je povinný doručiť originál potvrdenia od lekára, ktoré je súčasťou a bez ktorého potvrdenia je žiadosť neúplná.

**2.4 Čas prijímania detí na predprimárne vzdelávanie, termín a miesto podávania žiadosti**

Do materskej školy sa prijímajú deti priebežne, alebo pre nasledujúci školský rok. Termín a miesto pre prijímanie detí na nasledujúci školský rok určí riaditeľka materskej školy  po dohode so zriaďovateľom. Spolu s miestom a termínom zverejní aj podmienky prijímania detí do materskej školy na budove materskej školy, na webovom sídle obce a v obecnom mesačníku. Vzhľadom na novelizáciu ustanovenia § 20 ods. 2 zákona 245/2008 Z. z. vo veci zmeny termínu zápisu detí na plnenie povinnej školskej dochádzky na čas od 1. apríla do 30. apríla materská škola v oznámení termínu podávania žiadostí o prijatie detí do materskej školy pre nasledujúci školský rok uvedie termín od **1. mája do 31. mája.** Zákonný zástupca prinesie so žiadosťou aj rodný list dieťaťa a občiansky preukaz na overenie údajov uvedených v žiadosti. Spravidla rodičia podávajú žiadosť v budove MŠ, ktorú si vybrali. Pri osobnom podávaní žiadostí v budove MŠ, bude vopred určený priestor a čas na preberanie žiadostí tak, aby sa po MŠ počas prevádzky prechádzali cudzí ľudia a cudzie deti, aj keď perspektívne budú MŠ navštevovať.

**2.5 Podmienky prijímania**

Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 a 10 školského zákona.

V prvom rade musí riaditeľka materskej školy dodržiavať podmienky prijímania detí ustanovené v § 59 ods. 1 a 2 školského zákona. Spádová materská škola je platná len pre deti, pre ktoré je predprimárne vzdelávanie povinné.

Na predprimárne vzdelávanie:

- sa prednostne prijímajú deti, pre ktoré je plnenie predprimárneho vzdelávania povinné,

- následne deti, ktoré majú právo na prijatie na predprimárne vzdelávanie,

- výnimočne možno do materskej školy prijať dieťa od dovŕšenia dvoch rokov veku.

Okrem týchto zákonných podmienok riaditeľka materskej školy určí ostatné podmienky prijímania a zverejní ich na verejne prístupnom mieste alebo na webovom sídle materskej školy.

Ostatné podmienky prijímania detí:

* Dieťa, ktoré pokračuje v plnení povinného predprimárneho vzdelávania,
* dieťa, pre ktoré bude predprimárne vzdelávanie zo zákona povinné, jeho prijímanie sa explicitne viaže na jeho trvalý pobyt,
* deti, ktoré neboli prijaté do materskej školy v predchádzajúcom školskom roku, z dôvodu nepostačujúcej kapacity,
* deti, ktorých zákonní zástupcovia podajú žiadosť na predprimárne vzdelávanie v stanovenom termíne,
* deti, ktoré dovŕšili štvrtý rok veku,
* deti, ktoré dovŕšili tretí rok veku,
* deti, ktorého súrodenci už navštevujú materskú školu.

**2.6 Rozhodovanie o prijímaní detí na predprimárne vzdelávania**

Riaditeľ MŠ rozhoduje o

-prijatí dieťaťa do materskej školy,

-prijatí dieťaťa na adaptačný pobyt alebo diagnostický pobyt,

(Riaditeľ materskej školy vo vzťahu k adaptačnému pobytu alebo diagnostickému pobytu môže vydať rozhodnutie o prijatí dieťaťa do materskej školy podľa § 5 ods. 14 písm. b) zákona č. 596/2003 Z. z. s určením adaptačného pobytu alebo diagnostického pobytu.)

-prerušení dochádzky dieťaťa do materskej školy,

-oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie,

-povolení individuálneho vzdelávania dieťaťa, ak ide o povinné predprimárne vzdelávanie,

-pokračovaní plnenia povinného predprimárneho vzdelávania,

-predčasnom skončení predprimárneho vzdelávania, ak nejde o povinné predprimárne vzdelávanie.

Povinnosť riaditeľa rozhodovať o prijatí dieťaťa do materskej školy ustanovuje § 5 ods. 14 zákona č. 596/2003 Z. z. Rozhodnutie o prijatí/neprijatí dieťaťa do materskej školy sa vydáva ako reakcia na žiadosť o prijatie dieťaťa. V závislosti od aktuálnych kapacitných možností konkrétnej materskej školy, riaditeľka materskej školy v rámci procesu prijímania dieťaťa do materskej školy rozhodne o prijatí dieťaťa do materskej školy alebo o neprijatí dieťaťa do materskej školy. Rozhodnutie o prijatí dieťaťa do materskej školy alebo rozhodnutie o neprijatí dieťaťa do materskej školy je vždy výsledkom konania o žiadosti zákonného zástupcu o prijatie dieťaťa na predprimárne vzdelávanie. Prijatie dieťaťa platí až do času, kým nezačne plniť povinnú školskú dochádzku, alebo pokým rodič neoznámi riaditeľovi materskej školy, že dieťa nebude navštevovať materskú školu, príp. dovtedy, pokiaľ z dôvodu opakovaného porušovania školského poriadku nerozhodne riaditeľ materskej školy o predčasnom ukončení predprimárneho vzdelávania. Písomné rozhodnutie o prijatí, resp. neprijatí dieťaťa do materskej školy pre nasledujúci školský rok riaditeľ materskej školy vydá spravidla najneskôr do 30. júna školského roka. V prípade prijímania v priebehu školského roka vydá riaditeľ rozhodnutie dieťaťu, ktoré nebolo prijaté pre nasledujúci školský rok z uvedeného dôvodu (nedostatok miesta, žiadosť podaná po termíne)ak sa v materskej škole uvoľní miesto z dôvodu predčasného ukončenia predprimárneho vzdelávania. Ak dieťa nenastúpi do materskej školy bez udania dôvodu do 14 dní od dátumu nástupu uvedeného na rozhodnutí o jeho prijatí, riaditeľka materskej školy môže rozhodnúť o predčasnom ukončení predprimárneho vzdelávania a na jeho miesto môže prijať iné dieťa.

Povinné predprimárne vzdelávanie v materskej škole trvá jeden školský rok. Ak dieťa po dovŕšení šiesteho roka veku nedosiahne školskú spôsobilosť, riaditeľka MŠ rozhodne o pokračovaní plnenia povinného predprimárneho vzdelávania v MŠ (§28a ods.3) na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom rodiča. Znamená to, že sa už nebude čakať na rozhodnutie o odklade školskej dochádzky, ktoré doteraz vydával riaditeľ ZŠ, napriek tomu je rodič povinný zúčastniť sa na zápise v ZŠ, v ktorej oznámi, že požiadal o pokračovanie plnenia predprimárneho vzdelávania. Po splnení uvedených povinností, po vydaní predloží rodič rozhodnutie o pokračovaní plnenia povinného predprimárneho vzdelávania v MŠ v ZŠ, v ktorej bol na zápise.

Riaditeľka MŠ je povinná písomne oznámiť zriaďovateľovi počet prijatých a neprijatých detí do MŠ. Ak riaditeľka MŠ prijme dieťa, pre ktoré je predprimárne vzdelávanie povinné, z inej obce, oznámi túto skutočnosť riaditeľovi spádovej materskej školy.

**2.7 Adaptačný a diagnostický pobyt, prerušenie dochádzky dieťaťa do materskej školy**

Riaditeľka materskej školy má možnosť rozhodnúť, že buď vydá rozhodnutie o prijatí na adaptačný pobyt alebo diagnostický pobyt podľa § 5 ods. 14 písm. b) zákona č. 596/2003 Z. z. alebo vydať rozhodnutie o prijatí dieťaťa do materskej školy podľa § 5 ods. 14 písm. a) zákona č. 596/2003 Z. z a v tomto rozhodnutí, podľa § 59 ods. 8 školského zákona určiť adaptačný pobyt alebo diagnostický pobyt.

Adaptačný pobyt sa vzťahuje najmä na deti, ktoré nemajú diagnostikou v zariadení poradenstva a prevencie určené ŠVVP, u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu. Aj počas adaptačného pobytu môže dieťa navštevovať materskú školu celodenne, a to za predpokladu, že tomu predchádzala buď postupná adaptácia alebo dieťa si rýchlo „zvyklo“ na materskú školu. V § 3 ods. 1 vyhlášky MŠ SR č. 306/2008 Z. z. o materskej škole v znení neskorších predpisov je ustanovený rozsah adaptačného pobytu dieťaťa v materskej škole, ktorý môže mať rôznu dĺžku – jednu hodinu, dve a najviac štyri hodiny. Predpokladom úspešného zvládnutia adaptačného pobytu je spolupráca zákonných zástupcov s pedagogickými zamestnancami materskej školy. Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie (ako je uvedené v rozhodnutí). Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať. V prípade zníženej adaptačnej schopnosti dieťaťa môže riaditeľka podľa § 5 ods. 14 písm. c) zákona č. 596/2003 Z. z., po predchádzajúcom písomnom upozornení na túto možnosť, rozhodnúť o prerušení dochádzky dieťaťa do materskej školy, ale len ak nepôjde o dieťa, pre ktoré je predprimárne vzdelávanie povinné. Ak dieťa nemá určený adaptačný proces vôbec, je riadne prijaté na celodennú výchovu a vzdelávanie, ale ukáže sa, že nie je schopné zvládnuť prechod z domu do materskej školy môže riaditeľ dodatočne dohodnúť so zákonnými zástupcami na určitý čas (niekoľko dní, týždeň, dva týždne atď.) proces adaptácie s konkrétnymi podmienkami. Podľa § 59a ods. 5 školského zákona „povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne“. Doba denného pobytu dieťaťa, pre ktoré je predprimárne vzdelávanie povinné, počas adaptačného pobytu, je minimálne štyri hodiny, ale môže to byť aj viac. Závisí to od úspešnosti a rýchlosti adaptácie dieťaťa na prostredie materskej školy.

Diagnostický pobyt sa vzťahuje na deti, ktoré majú zariadením výchovného poradenstva a prevencie diagnostikované ŠVVP. Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať inkluzívne v bežnej triede, alebo ako výchova a vzdelávanie v špeciálnej triede, resp. v špeciálnej materskej škole. Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. Ak obdobie troch mesiacov diagnostického pobytu nebude postačujúce na ukončenie diagnostiky dieťaťa, riaditeľka na základe novej žiadosti, ku ktorej zákonní zástupcovia predložia všetky vyjadrenia požadované podľa § 59 ods. 5 školského zákona, opäť príjme dieťa len na diagnostický pobyt podľa § 5 ods. 14 písm. b)zákona č. 596/2003 Z. z., alebo dieťa prijme podľa § 5 ods. 14 písm. a) zákona č. 596/2003 Z. z. a v tomto rozhodnutí zároveň určí diagnostický pobyt podľa § 59 ods. 8 školského zákona. O forme pobytu sa rozhodne s prihliadnutím na individuálne osobitosti dieťaťa. Ak sa dieťa zadaptuje v materskej škole, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. V prípade zníženej adaptačnej schopnosti dieťaťa a v záujme jeho zdravého vývinu môže riaditeľka po prerokovaní so zákonným zástupcom alebo na základe jeho písomnej žiadosti rozhodnúť o prerušení dochádzky dieťaťa do materskej školy (na dohodnutý čas), alebo o ukončení dochádzky. O prerušení dochádzky dieťaťa do materskej školy z dôvodu zníženej adaptačnej schopnosti riaditeľ materskej školy vydá v súlade s § 5 ods. 14 písm. c) zákona č. 596/2003 Z. z. rozhodnutie. V tomto rozhodnutí riaditeľ uvádza presný čas (dátum) od kedy, do kedy bude dochádzka dieťaťa prerušená.

V prípade zvýšeného záujmu zákonných zástupcov o prijatie detí do materskej školy, môže riaditeľ materskej školy na miesto dieťaťa, ktoré má prerušenú dochádzku do materskej školy, prijať iné dieťa, ale len na čas prerušenia dochádzky dieťa so zníženou adaptačnou schopnosťou. Zákonný zástupca dieťaťa so zníženou adaptačnou schopnosťou musí v dostatočnom časovom predstihu (najneskôr dva týždne pred uplynutím času, dokedy má dieťa prerušenú dochádzku do materskej školy) písomne oznámiť riaditeľovi, či bude dieťa pokračovať v predprimárnom vzdelávaní v materskej škole. Zákonný zástupca dieťaťa, ktoré bolo do materskej školy prijaté na čas počas prerušenia dochádzky dieťaťa, v prípade ak má zákonný zástupca naďalej záujem o to, aby jeho dieťa navštevovalo materskú školu, musí v dostatočnom časovom predstihu (najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy) podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnom stave dieťaťa od všeobecného lekára pre deti a dorast.

Ak dieťa nemá určený adaptačný proces vôbec, je riadne prijaté na celodennú výchovu a vzdelávanie, ale ukáže sa, že nie je schopné zvládnuť prechod z domu do materskej školy, v tom prípade môže riaditeľ dodatočne dohodnúť so zákonnými zástupcami na určitý čas (najdlhšie však na tri mesiace) proces adaptácie s časovým vymedzením počas dňa. Ak je proces adaptácie úspešný a „rýchlejší“ ako sa predpokladalo, môže byť ukončený aj skôr a dieťa môže chodiť do materskej školy na celodennú výchovu a vzdelávanie.

V rozhodnutí o prijatí dieťaťa môže riaditeľ materskej školy určiť aj diagnostický pobyt dieťaťa v materskej škole (§ 59 ods. 4 zákona č. 245/2008 Z. z.), ktorý nesmie byť dlhší ako tri mesiace. Riaditeľka materskej školy určí diagnostický pobyt pre deti so zdravotným znevýhodnením, ktorých zákonní zástupcovia riaditeľa materskej školy na ich zdravotné znevýhodnenie upozornia už pri podávaní žiadosti o prijatie do materskej školy. Diagnostický pobyt slúži na to, aby sa zistilo, či sa u konkrétneho dieťaťa bude môcť výchova a vzdelávanie uskutočňovať ako výchova a vzdelávanie začleneného dieťaťa v bežnej triede.

V prípade, že zákonný zástupca zámerne neuvedie v žiadosti a lekár v doklade o zdravotnom stave dieťaťa prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ rodič nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.

**3 Povinné predprimárne vzdelávanie**

Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

Plniť povinné predprimárne vzdelávanie musí každé dieťa, ktoré do 31. augusta (vrátane): - dovŕši päť rokov veku, t. j. dieťa podľa § 28a ods. 1 školského zákona,

- dovŕši päť rokov veku a povinné predprimárne vzdelávanie plní formou individuálneho vzdelávania, t. j. dieťa podľa § 28b ods. 2 školského zákona,

- dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona bez ohľadu na to, či plnilo povinné predprimárne vzdelávanie formou individuálneho vzdelávania – toto dieťa bude pokračovať v plnení povinného predprimárneho vzdelávania ešte jeden školský rok,

- nedovŕši päť rokov veku, ale jeho zákonný zástupca k žiadosti o vedenie dieťaťa ako dieťaťa plniaceho povinné predprimárne vzdelávanie predloží súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast, t. j. deti podľa § 28a ods. 5 školského zákona,

- dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a ods. 6 školského zákona.

Povinné predprimárne vzdelávanie v materskej škole trvá jeden školský rok okrem prípadu uvedeného v § 28a ods. 3 školského zákona. Deti, pre ktoré je predprimárne vzdelávanie povinné, sa na predprimárne vzdelávanie prijímajú prednostne. Ide o všeobecnú povinnosť ustanovenú školským zákonom.

Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu. Deti, pre ktoré bude predprimárne vzdelávanie povinné, sa budú prednostne prijímať do MŠ podľa trvalého bydliska (§ 59a zákona č. 245/2008 Z.z.) a tie budú mať v spádovej materskej škole miesto garantované. Ostatné deti sa budú prijímať bez ohľadu na miesto ich trvalého bydliska. Riaditeľ, ktorý prijme takéto dieťa na povinné predprimárne vzdelávanie, zašle rovnopis rozhodnutia riaditeľovi spádovej MŠ. Dieťa, ktoré nemá trvalý pobyt v SR, plní povinné predprimárne vzdelávanie v materskej škole, ktorú určí orgán miestnej štátnej správy v školstve.

Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin, počas ktorého neprebieha povinné predprimárne vzdelávanie, ale riaditeľ MŠ nemôže zakázať, ani inak obmedziť dochádzku do MŠ.

Ak sa dieťa počas plnenia povinného predprimárneho vzdelávania presťahuje a má novú adresu trvalého pobytu, materská škola, do ktorej „patrí“ podľa trvalého pobytu, sa stáva jeho spádovou materskou školou, v ktorej dieťa plní povinné predprimárne vzdelávanie. Do tejto materskej školy sa dieťa prijíma prestupom podľa § 5 ods. 14 písm. c) zákona č. 596/2003 Z. z. (t. j. nie „bežné“ prijatie „do školy“ podľa § 5 ods. 14 písm. a) zákona č. 596/2003 Z. z.), ak to dovoľujú jej kapacitné možnosti. Aj ak sa zákonný zástupca rozhodne po presťahovaní vybrať pre svoje dieťa inú materskú školu, ako je jeho spádová materská škola podľa novej adresy trvalého pobytu dieťaťa, rozhoduje riaditeľ tejto vybratej materskej školy o jeho „prijatí prestupom“ s ohľadom na aktuálne kapacitné možnosti danej materskej školy. Nič však nebráni zákonnému zástupcovi, aby dieťa „ponechal“ v materskej škole, ktorú dieťa navštevovalo pred presťahovaním.

Riaditeľ materskej školy podľa § 59 ods. 7 školského zákona do 15. júla zašle zoznam detí prijatých na povinné predprimárne vzdelávanie obci, v ktorej majú trvalý pobyt. Zoznam obsahuje meno, priezvisko, dátum narodenia, adresu trvalého pobytu prijatého dieťaťa.

Dieťa, ktoré bolo do materskej školy prijaté pred dovŕšením veku, od ktorého je pre neho predprimárne vzdelávanie povinné, sa plynulo stane dieťaťom plniacim povinné predprimárne vzdelávanie bez toho, aby jeho zákonný zástupca o to žiadal riaditeľa danej materskej školy – teda bez novej žiadosti a bez osobitného rozhodnutia.

Skutočnosť, že dané dieťa od určitého školského roku plní povinné predprimárne vzdelávanie, sa vyznačí v osobnom spise dieťaťa.

**3.1 Pokračovanie v plnení povinného predprimárneho vzdelávania**

Ak dieťa po dovŕšení šiesteho roka veku nedosiahne školskú spôsobilosť, riaditeľka materskej školy podľa § 5 ods. 14 písm. f) zákona č. 596/2003 Z. z. rozhodne o pokračovaní plnenia povinného predprimárneho vzdelávania. Pri rozhodovaní o pokračovaní povinného predprimárneho vzdelávania nemá riaditeľka materskej školy kompetenciu rozhodnúť sama. Podkladom pre rozhodnutie vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie:

- písomného súhlasu príslušného zariadenia výchovného poradenstva a prevencie,

- písomného súhlasu všeobecného lekára pre deti a dorast a

- informovaného súhlas zákonného zástupcu.

Po predložení uvedených súhlasov následne riaditeľka materskej školy podľa § 5 ods. 14 písm. f) zákona č. 596/2003 Z. z. vydá rozhodnutie o pokračovaní povinného predprimárneho vzdelávania a uvedenú skutočnosť zaznamená aj v osobnom spise dieťaťa.

Ak pôjde o dieťa, ktoré v príslušnom školskom roku plní povinné predprimárne vzdelávanie v jednej materskej škole a jeho zákonný zástupca sa rozhodne, že ešte v priebehu školského roka (napr. v apríli alebo máji) požiada o jeho prijatie prestupom do inej materskej školy, a v materskej škole, do ktorej bude prijaté prestupom má dieťa zároveň od nasledujúceho školského roka aj pokračovať v plnení povinného predprimárneho vzdelávania, takéto dieťa musí byť najskôr v priebehu príslušného školského roka do „novej“ materskej školy prijaté na základe žiadosti o prijatie prestupom. Zákonný zástupca už riaditeľovi tejto „novej“ materskej školy predloží aj:

- písomný súhlas príslušného zariadenia poradenstva a prevencie,

- písomný súhlas všeobecného lekára pre deti a dorast a

- informovaný súhlas zákonného zástupcu,

aby riaditeľ príslušnej materskej školy vedel, že do materskej školy prijíma na zostávajúcu časť školského roka dieťa, ktoré by malo od nasledujúceho školského roka pokračovať aj v plnení povinného predprimárneho vzdelávania.

V tomto prípade riaditeľ „novej“ materskej školy, vydá v priebehu príslušného školského roka dve rozhodnutia:

- rozhodnutie o prijatí dieťaťa prestupom, (podľa § 5 ods. 14 písm. c) zákona č. 596/2003 Z. z.), a po vydaní rozhodnutia o prijatí dieťaťa prestupom následne vydá aj

- rozhodnutie o pokračovaní povinného predprimárneho vzdelávania podľa § 5 ods. 14 písm. g) zákona č. 596/2003 Z. z. od nasledujúceho školského roka a uvedenú skutočnosť zaznamená aj v osobnom spise dieťaťa.

Ak pôjde o dieťa už pokračujúce v plnení povinného predprimárneho vzdelávania v niektorej materskej škole a zákonný zástupca sa rozhodne vybrať pre svoje dieťa inú materskú školu, riaditeľ „novej“ materskej školy, ktorú pre svoje dieťa vybral zákonný zástupca, rozhodne o prijatí tohto dieťaťa prestupom. Rozhodnutie o pokračovaní plnenia povinného predprimárneho vzdelávania riaditeľ „novej“ materskej školy opätovne nevydáva, pretože o pokračovaní plnenia povinného predprimárneho vzdelávania už právoplatne rozhodol riaditeľ materskej školy, ktorú dieťa navštevovalo pred prestupom; skutočnosť, že dané dieťa pokračuje v plnení povinného predprimárneho vzdelávania zaznamená v osobnom spise dieťaťa.

Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

**3.2 Individuálne vzdelávanie dieťaťa, pre ktoré je predprimárne vzdelávanie povinné**

Školským zákonom sa ustanovilo, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou. Individuálne (predprimárne) vzdelávanie sa chápe ako ekvivalent plnenia povinného predprimárneho vzdelávania realizovaného inštitucionalizovanou formou povinného predprimárneho vzdelávania v materskej škole zaradenej v sieti škôl a školských zariadení SR. Dieťa pri plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy.

Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého:

- zdravotný stav mu neumožňuje plniť povinné predprimárne vzdelávanie v kmeňovej materskej škole (nejde ale o dieťa podľa § 28a ods. 6 školského zákona,

- zákonný zástupca o to požiada materskú školu.

Každé dieťa, ktorého zákonný zástupca písomne požiada o povolenie individuálneho vzdelávania dieťaťa, musí:

- byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo

- už byť dieťaťom kmeňovej materskej školy (ak bolo do nej prijaté už pred tým, ako sa pre neho predprimárne vzdelávanie stane povinným).

Ak pôjde o dieťa, ktorého zdravotný stav mu neumožňuje plniť povinné predprimárne vzdelávanie v kmeňovej materskej škole a jeho zákonný zástupca požiada kmeňovú materskú školu, do ktorej je dieťa vopred prijaté, o povolenie individuálneho vzdelávania, prílohou k žiadosti je písomný súhlas všeobecného lekára pre deti a dorast alebo odporúčanie zariadenia poradenstva a prevencie. Predprimárne vzdelávanie dieťaťa, ktorému bolo povolené individuálne vzdelávanie podľa § 28b ods. 2 písm. a) školského zákona, teda „zo zdravotných dôvodov“, bude zabezpečovať kmeňová materská škola v rozsahu najmenej dve hodiny týždenne.

Ak pôjde o dieťa podľa § 28b ods. 2 písm. b) školského zákona, žiadosť zákonného zástupcu o povolenie individuálneho vzdelávania musí obsahovať:

a) meno, priezvisko, dátum narodenia, rodné číslo a miesto trvalého pobytu dieťaťa,

b) obdobie, na ktoré sa má individuálne vzdelávanie povoliť,

c) dôvody na povolenie individuálneho vzdelávania,

d) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov podľa odseku 4 § 28b školského zákona,

e) ďalšie skutočnosti, ktoré majú vplyv na individuálne vzdelávanie dieťaťa.

Predprimárne vzdelávanie tohto dieťaťa zabezpečuje zákonný zástupca dieťaťa prostredníctvom osoby, ktorá má ukončené najmenej úplné stredné všeobecné vzdelanie alebo úplné stredné odborné vzdelanie.

Materská škola, podľa § 28b ods. 6 školského zákona, v spolupráci so zákonným zástupcom alebo zástupcom zariadenia určí obsah individuálneho vzdelávania dieťaťa podľa odseku 2 písm. b) najneskôr do 31. augusta. Zákonný zástupca dieťaťa alebo zástupca zariadenia je povinný v čase a rozsahu určenom kmeňovou materskou školou zabezpečiť účasť dieťaťa podľa odseku 2 písm. b) na povinnom predprimárnom vzdelávaní v kmeňovej materskej škole v priebehu mesiaca marec; kmeňová materská škola v tomto čase posúdi, či sa pri individuálnom vzdelávaní plní obsah individuálneho vzdelávania.

Pri posudzovaní plnenia obsahu individuálneho vzdelávania bude materská škola vychádzať z obsahu individuálneho vzdelávania, ktorý danému dieťaťu určila.

Povolenie individuálneho vzdelávania dieťaťa podľa § 28b ods. 2 písm. b) školského zákona riaditeľka materskej školy zruší:

a) na žiadosť zákonného zástupcu,

b) na základe odôvodného návrhu fyzickej osoby, ktorá uskutočňuje individuálne vzdelávanie dieťaťa,

c) na návrh hlavného školského inšpektora,

d) ak sa neplní obsah individuálneho vzdelávania.

Riaditeľka materskej školy rozhodne o zrušení povolenia individuálneho vzdelávania do 30 dní od začatia konania a zároveň zaradí dieťa do príslušnej triedy materskej školy. Odvolanie proti rozhodnutiu o zrušení povolenia individuálneho vzdelávania nemá odkladný účinok.

Ak bude mať dieťa zrušené individuálne (predprimárne ) vzdelávanie z niektorého z dôvodov podľa § 28 ods. 8 školského zákona, bude bezodkladne, nasledujúci deň po dni, v ktorom bolo toto rozhodnutie vydané zaradené do príslušnej triedy kmeňovej materskej školy a začne plniť povinné predprimárne vzdelávanie v kmeňovej materskej škole formou pravidelného denného dochádzania v pracovných dňoch v rozsahu najmenej štyri hodiny denne podľa § 59a ods. 5 školského zákona.

**3.3 Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie**

Zákonný zástupca, ak pôjde o dieťa, ktoré síce dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožňuje vzdelávať sa až do pominutia dôvodov, môže riaditeľ materskej školy rozhodnúť o oslobodení od povinnosti dochádzať do materskej školy, ak mu zákonný zástupca predloží:

- písomný súhlas všeobecného lekára pre deti a dorast,

- písomný súhlas zariadenia výchovného poradenstva a prevencie.

Následne, po predložení žiadosti spolu s požadovanými písomnými súhlasmi podľa § 28a ods. 6 školského zákona riaditeľ materskej školy rozhodne podľa § 5 ods. 14 písm. d) zákona č. 596/2003 Z. z. o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie.

Povinného Dieťaťu, ktoré má vydané rozhodnutie o oslobodení od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov, pre ktoré došlo k oslobodeniu.

**3.4 Zanedbávanie riadneho plnenia povinného predprimárneho vzdelávania**

Nesplnenie povinnosti zákonného zástupcu prihlásiť dieťa na plnenie povinného predprimárneho vzdelávania a tiež neospravedlnené vynechávanie predprimárneho vzdelávania sa považuje za nedbanie o riadne plnenie povinného predprimárneho vzdelávania, ktoré môže vyústiť do uplatnenia inštitútu „osobitného príjemcu rodinných prídavkov“ podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov.

Deťom plniacim povinné predprimárne vzdelávanie sa nepočítajú hodiny vynechávania predprimárneho vzdelávania, počítajú sa im dni neospravedlnenej neprítomnosti. Podľa toho, či je dieťa prijaté na poldennú alebo na celodennú výchovu a vzdelávanie je ten jeden deň rovnajúci sa minimálne štyrom hodinám (podľa § 59a ods. 5 školského zákona) alebo počtu hodín prevádzkového času danej materskej školy, ak ide o dieťa plniace povinné predprimárne vzdelávanie prijaté na celodennú výchovu a vzdelávanie.

Ak zákonný zástupca nebude dbať o riadne plnenie povinného predprimárneho vzdelávania, riaditeľ materskej školy má podľa § 5 ods. 15 zákona č. 596/2003 Z. z. povinnosť oznámiť túto skutočnosť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu zákonného zástupcu vrátane uvedenia konkrétneho prípadu, kedy zákonný zástupca dieťaťa zanedbal riadne plnenie povinného predprimárneho vzdelávania.. Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu.

Príslušný úrad práce sociálnych vecí a rodiny rozhodne o uvoľnení osobitného príjemcu prídavku na dieťa a príplatku k prídavku na dieťa ak oprávnená osoba (t. j. zákonný zástupca dieťaťa) dbá o riadne plnenie povinného predprimárneho vzdelávania nezaopatreného dieťaťa., najskôr však po uplynutí troch po sebe nasledujúcich kalendárnych mesiacov od určenia osobitného príjemcu.

Je účinné nové ustanovenie § 37 ods. 1 zákona č. 596/2003 Z. z., podľa ktorého:

„(Priestupku sa dopustí zákonný zástupca dieťaťa, ktorý

a) ohrozuje jeho výchovu a vzdelávanie,

b) zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku alebo dieťa neospravedlnene vynechá viac ako 15 vyučovacích hodín v mesiaci alebo viac ako 60 vyučovacích hodín v príslušnom školskom roku alebo

c) zanedbáva starostlivosť o povinné predprimárne vzdelávanie dieťaťa, najmä ak dieťa neprihlási na plnenie povinného predprimárneho vzdelávania alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci.

Podľa § 37 ods. 3 zákona č. 596/2003 Z. z.: „(3) Za priestupok podľa odseku 1 sa uloží pokuta od 30 eur do 331,50 eur, a to aj opakovane.“

Vo veci, v ktorej podľa § 37 ods. 1 písm. a) a b) zákona č. 596/2003 Z. z. rozhodla obec, je ako druhostupňový orgán podľa § 10 ods. 5 zákona č. 596/2003 Z. z. explicitne určený regionálny úrad školskej správy.

Vyššie uvedený priestupok podľa § 37 ods. 1 písm. c) zákona č. 596/2003 Z. z. rovnako ako aj priestupky podľa § 37 ods. 1 písm. a) a b) prejednáva obec, pričom postupuje podľa zákona č. 372/1990 Zb. o priestupkoch a Správneho poriadku.

Podľa § 6 ods. 20 zákona č. 596/2003 Z. z. „Vo veciach, v ktorých v správnom konaní v prvom stupni koná obec, vykonáva štátnu správu v druhom stupni regionálny úrad.“.

Aj napriek tomu, že v žiadnom ustanovení zákona č. 596/2003 Z. z. nie je explicitne určený druhostupňový orgán, ktorý prejednáva priestupky podľa § 37 ods. 1 písm. c) zákona č. 596/2003 Z. z., príslušným druhostupňovým orgánom rozhodujúcim o opravnom prostriedku proti rozhodnutiu obce v tomto konkrétnom konaní vo veci zanedbávania starostlivosť o povinné predprimárne vzdelávanie dieťaťa, najmä ak dieťa neprihlási na plnenie povinného predprimárneho vzdelávania alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci je, s poukazom na § 6 ods. 20 zákona č. 596/2003 Z. z., je regionálny úrad školskej správy.

**3.5 Prerušenie dochádzky dieťaťa do materskej školy**

Rozhodnutie o prerušení dochádzky dieťaťa do materskej školy môže vydať riaditeľ materskej školy podľa § 5 ods. 14 písm. d) zákona č. 596/2003 Z. z.:

- bez predchádzajúcej žiadosti zákonného zástupcu, ak na to budú existovať dôvody alebo

- na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu.

Ak nastanú dôvody, pre ktoré z rozhodnutia riaditeľa materskej školy bude potrebné na určité obdobie prerušiť dochádzku dieťaťa do materskej školy, pre ktoré nie je povinné predprimárne vzdelávanie, tak riaditeľ materskej školy, po predchádzajúcom písomnom upozornení zákonného zástupcu na túto možnosť, vydá rozhodnutie o prerušení dochádzky daného dieťaťa v termíne od – do (uvedie konkrétne dátumy). Vydaním rozhodnutia o prerušení dochádzky dieťaťa do materskej školy sa vytvorí priestor na eliminovanie dôvodov, ktoré viedli k prerušeniu dochádzky, na absolvovanie potrebných odborných vyšetrení, na ukončenie špeciálnopedagogickej diagnostiky atď.. Taktiež v prípade zvýšeného záujmu detí o materskú školu sa vytvorí možnosť prijať na miesto dieťaťa, ktoré má prerušenú dochádzku iné dieťa, kde v rozhodnutí o prijatí sa presne uvedie čas od –do, ktorý bude totožný s časom prerušenia dochádzky dieťaťa na rozhodnutí o prerušení dochádzky.

Zákonný zástupca, ktorý požiadal o prerušenie dochádzky svojho dieťaťa je povinný najneskôr dva týždne pred uplynutím času písomne oznámiť riaditeľovi materskej školy, či jeho dieťa po uplynutí toho času bude pokračovať v predprimárnom vzdelávaní v materskej škole. Ak nie, tak zákonný zástupca dieťaťa, ktoré bolo prijaté na čas počas prerušenia dochádzky iného dieťaťa v prípade záujmu, aby jeho dieťa navštevovalo materskú školu najmenej dva týždne pred uplynutím času, ktorý je uvedený na rozhodnutí o prijatí počas prerušenia dochádzky iného dieťaťa musí podať novú žiadosť o prijatie dieťaťa do materskej školy spolu s potvrdením o zdravotnej spôsobilosti od všeobecného lekára pre deti a dorast spolu s údajom o povinnom očkovaní.

**3.6 Zanechanie vzdelávania**

Ak nejde o dieťa, pre ktoré je predprimárne vzdelávanie povinné, zákonný zástupca dieťaťa sa môže rozhodnúť, že dieťa zanechá predprimárne vzdelávanie. V prípade dieťa, pre ktoré je predprimárne vzdelávanie povinné, nie je možné zanechať predprimárne vzdelávanie.

Ak zákonný zástupca, či už z objektívnych alebo subjektívnych dôvodov sa rozhodne, že jeho dieťa zanechá predprimárne vzdelávanie, musí túto skutočnosť bezodkladne oznámiť písomne riaditeľovi materskej školy. Dieťa prestane byť dieťaťom danej materskej školy dňom, ktorý nasleduje po dni, keď bolo riaditeľovi materskej školy doručené písomné oznámenie o zanechaní vzdelávania alebo dňom uvedeným v písomnom oznámení o zanechaní vzdelávania no najskôr však, dňom ktorý nasleduje po dni, keď bolo doručené.

Ak sa stane, že zákonný zástupca túto skutočnosť neoznámi (písomne, ani inak) riaditeľovi materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30. dňa od jeho poslednej účasti na predprimárnom vzdelávaní prestáva byť dieťaťom príslušnej materskej školy. O tejto skutočnosti urobí riaditeľ materskej školy záznam v osobnom spise a osobný spis dieťaťa uzavrie. O zanechaní predprimárneho vzdelávania riaditeľ materskej školy nevydáva žiadne rozhodnutie a túto skutočnosť nahlási do centrálneho registra.

**3.7 Predčasné skončenie predprimárneho vzdelávania**

O predčasnom skončení predprimárneho vzdelávania môže riaditeľ rozhodnúť vtedy, ak ide o dieťa, pre ktoré nie je predprimárne vzdelávanie povinné. Pri dieťati, ktoré plní povinné predprimárne vzdelávanie o predčasnom skončení nemožno rozhodnúť.

Podľa § 28d ods. 6 školského zákona riaditeľ materskej školy môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, vtedy ak:

- dieťa sústavne alebo závažným spôsobom porušuje školský poriadok,

-zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom,

- zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,

- zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo

- predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.

Skôr ako riaditeľ materskej školy rozhodne o predčasnom skončení predprimárneho vzdelávania zákonného zástupcu upozorní písomne.

**4 Dochádzka detí do MŠ**

Podľa § 24 ods. 6 zákona č. 355/2007 Z. z. v materskej škole môže byť umiestnené len dieťa, ktoré:

a) je zdravotne spôsobilé na pobyt v kolektíve,

b) neprejavuje príznaky prenosného ochorenia,

c) nemá nariadené karanténne opatrenia.

Zákonný zástupca privádza dieťa do materskej školy spravidla **do 8.00 h**. a osobne ho odovzdá učiteľke v triede. Spôsob, čas dochádzky a spôsob  stravovania dieťaťa dohodne zákonný zástupca s riaditeľkou, triednou učiteľkou. V odôvodnenom prípade neskoršieho príchodu dieťaťa do MŠ (návšteva lekára, logopéda, iného dôvodu) dohodne zákonný zástupca čas jeho príchodu a spôsob stravovania tak, aby nenarušil priebeh činnosti ostatných detí. Zákonný zástupca prevezme dieťa z materskej školy do 16.15 hod.. Na prevzatie svojho dieťaťa z materskej školy môže zákonný zástupca písomne splnomocniť aj svoje dieťa staršie ako desať rokov alebo inú pedagogickým zamestnancom známu osobu.

Rodič predkladá pri nástupe do školy a po každom prerušení dochádzky do školy v trvaní 5 a viac po sebe nasledujúcich kalendárnych dní (vrátane víkendov a sviatkov) „Písomné vyhlásenie o bezinfekčnosti. Je to písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie. V prípade, že rodič nepredloží „Písomné vyhlásenie o bezinfekčnosti“, sa dieťa považuje za príznakové, a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať. Pokiaľ dieťa prišlo do školy v sprievode rodiča, nebude mu umožnený vstup do školy a odchádza s rodičom domov.

Sprevádzajúca osoba sa v priestoroch materskej školy pohybuje a zdržiava sa iba na nevyhnutný čas za účelom odovzdania a vyzdvihnutia dieťaťa. V odôvodnenom prípade neskoršieho príchodu dieťaťa do MŠ (návšteva lekára, logopéda, iného dôvodu) dohodne zákonný zástupca čas jeho príchodu a spôsob stravovania tak, aby nenarušil priebeh činnosti ostatných detí.

Materská škola povinne vykonáva ranný filter podľa § 24 ods. 9 písm. a), b) zákona č. 355/2007 Z. z. o ochrane, podpore a rozvoji verejného zdravia.

Pedagogický zamestnanec môže **odmietnuť prevzatie dieťaťa**, ak zistí, že **jeho zdravotný stav nie je vhodný** na prijatie do MŠ (ranný filter - teplota, evidentný zápal oči, silná nádcha, alebo predchádzajúci stav deň predtým – sťažnosti dieťaťa na bolesti hlavy, dieťa v izolácií a pod.) /§ 7 ods.7 vyhl.č.306/2008 o materskej škole, § 27 ods. e Z. z. 355/2007 o verejnom zdravotníctve. Ak dieťa počas dňa ochorie, učiteľka zabezpečí jeho izoláciu od ostatných detí a informuje zákonného zástupcu dieťaťa. Po chorobe sa  dieťa  prijíma  do materskej školy s lekárskym potvrdením, že je zdravé a môže byť v kolektíve detí. Učiteľka nie je kompetentná podávať dieťaťu antibiotiká (tablety, sirupy a pod.).

Ak sa dieťa nemôže zúčastniť na výchove a vzdelávaní, zákonný zástupca je povinný oznámiť škole bez zbytočného odkladu príčinu jeho neprítomnosti. Rodič môže svojim rozhodnutím ospravedlniť dieťa, pre ktoré je predprimárne vzdelávanie povinné najviac 7 po sebe idúcich vyučovacích dní. Pri absencii viac ako 7 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť. Po každej neprítomnosti dieťaťa v materskej škole viac ako 5 kalendárnych dní zákonný zástupca predkladá vyhlásenie o bezinfekčnosti.

Za dôvod ospravedlniteľnej neprítomnosti dieťaťa sa uznáva najmä:

* choroba,
* lekárom nariadený zákaz dochádzky do školy,
* rekonvalescencia alebo vyzdvihnutie dieťaťa z materskej školy pri príznakoch ochorenia počas dňa,
* mimoriadne nepriaznivé poveternostné podmienky,
* náhle prerušenie premávky hromadných dopravných prostriedkov,
* mimoriadne udalosti v rodine,
* účasť dieťaťa na súťažiach.

Ak rodič do 14 pracovných dní neoznámi riaditeľovi dôvod neprítomnosti dieťaťa alebo závažným spôsobom opakovane poruší školský poriadok materskej školy, riaditeľ po predchádzajúcom písomnom upozornení rodiča, môže rozhodnúť o predčasnom ukončení dochádzky dieťaťa do materskej školy, ak ide o dieťa, pre ktoré nie je predprimárne vzdelávanie povinné.

Ak dieťa materskej školy navštevuje viac materských škôl, zákonný zástupca dieťaťa **poskytne písomné čestné vyhlásenie jednej príslušnej materskej škole na započítanie dieťaťa** do zberu údajov podľa odseku 1 písm. a) až d) a h) a odseku 2 (ďalej len „čestné vyhlásenie pre zber údajov“). Čestné vyhlásenie pre zber údajov predloží riaditeľka materskej školy zriaďovateľovi.

**Čestné vyhlásenie pre zber údajov obsahuje:**

**-** identifikačné údaje o dieťati: meno a priezvisko, dátum a miesto narodenia, adresu pobytu a druh pobytu,

**-** identifikačné údaje o zákonnom zástupcovi: meno a priezvisko, adresu pobytu, kontaktný údaj,

**-** údaje o materskej škole, ktorú dieťa bude navštevovať;

**-** vyhlásenie, že súhlas na započítanie do zberu údajov bol poskytnutý len jednej materskej škole (Zákon NR SR 325/ 2012, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov).

**5 Úhrada poplatkov za dochádzku a stravovanie v MŠ**

Podľa § 28 ods. 5 školského zákona výšku mesačného príspevku zákonného zástupcu na čiastočnú úhradu výdavkov materskej školy (ďalej len „príspevok“) zriadenej obcou alebo samosprávnym krajom určuje zriaďovateľ všeobecne záväzným nariadením; tento príspevok sa určuje jednotnou sumou pre všetky deti prijaté do materskej školy. Mesačný príspevok sa uhrádza vopred do desiateho dňa v kalendárnom mesiaci.

Za pobyt dieťaťa v materskej škole zriadenej obcou prispieva zákonný zástupca na čiastočnú úhradu výdavkov materskej školy mesačne sumou najviac 15% sumy životného minima pre jedno nezaopatrené dieťa podľa osobitného predpisu§ 2 písm. c) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov. V zmysle dodatku č. 3 VZN č. 19/2019 o určení výšky príspevkov v školách a školských zariadeniach, za pobyt dieťaťa v materskej škole prispieva zákonný zástupca na čiastočnú úhradu **15 €.**

Podľa dodatku č. 4 VZN č. 13/2019 príspevok uhrádza zákonný zástupca do 10. dňa príslušného kalendárneho mesiaca. Ak zákonný zástupca žiaka neuhrádza poplatky za dieťa tri po sebe nasledujúce mesiace, riaditeľ materskej školy po predchádzajúcom upozornení vydá rozhodnutie o predčasnom ukončení dochádzky dieťaťa do materskej školy.

Podľa zákona 245/2008 Z. z. §28 ods.7 príspevok v materskej škole na základe rozhodnutia zriaďovateľa sa neuhrádza za dieťa,

* pre ktoré je predprimárne vzdelávanie povinné, (ak ide o štátnu materskú školu),
* ktoré pokračuje v plnení povinného predprimárneho vzdelávania,
* ktoré má prerušenú dochádzku do MŠ na viac ako 30 po sebe nasledujúcich kalendárnych dní preukázateľne z dôvodu choroby alebo rodinných dôvodov preukázateľným spôsobom,
* ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v takomto prípade uhrádza zákonný zástupca pomernú časť určeného príspevku,
* ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu, predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi, ktorú predloží so žiadosťou na odpustenie poplatku za pobyt dieťaťa v materskej škole,
* ktoré je umiestnené v zariadení na základe rozhodnutia súdu.

Ak dôjde k zmene skutočností rozhodujúcich pre neuhrádzanie príspevku v zmysle ods. 2 písm. b) tohto článku, zákonný zástupca túto skutočnosť bezodkladne písomne oznámi riaditeľke materskej školy.

Zákonný zástupca je povinný uhradiť v danej výške a termíne aj príspevok na stravovanie dieťaťa v zmysle VZN 13//2019, pokiaľ sa v materskej škole stravuje. Príspevok na stravovanie uhrádza zákonný zástupca mesiac vopred priamou platbou u vedúcej školského stravovania v určenom termíne. V prípade, že rodič neuhradí uvedené poplatky v stanovenom termíne, riaditeľka materskej školy po predchádzajúcom upozornení zákonného zástupcu môže rozhodnúť o predčasnom ukončení dochádzky dieťaťa do materskej školy.

Zákonný zástupca je povinný uhrádzať každý školský rok poplatok **ZRPŠ 40 €/za dieťa. (**za prvý polrok 20 €, za druhý polrok 20 €).

Zákonný zástupca zabezpečuje tiež platby za návštevu rôznych kultúrnych podujatí svojho dieťaťa. O všetkých platbách je zákonný zástupca informovaný na triednych rodičovských združeniach a rekapituláciu platieb je učiteľka povinná zverejniť zákonnému zástupcovi.

Zákonný zástupca je povinný uhradiť v danej výške a termíne aj príspevok na stravovanie dieťaťa pokiaľ sa v materskej škole stravuje. Výška príspevku na čiastočnú úhradu nákladov na stravu v školskej jedálni :

deti MŠ ......................................................................................................................... 1,90 €

z toho: desiata ................................................ 0,40 €

obed .................................................... 1,00 €

olovrant................................................ 0,30

Zákonný zástupca dieťaťa v MŠ prispieva na úhradu režijných nákladov v školskej jedálni sumou 0,20 € na jeden obed. Príspevky na úhradu režijných nákladov budú zahrnuté pri platbách príspevkov na čiastočnú úhradu nákladov za stravovanie v školskej jedálni.

Príspevok zákonného zástupcu dieťaťa na čiastočnú úhradu nákladov sa deťom, ktorým bol priznaný nárok na dotáciu na podporu výchovy k stravovacím návykom dieťaťa v súlade s platným znením § 4 zákona č. 544/2010 Z. z., zníži o výšku dotácie v sume 1,40 € za každý deň, v ktorom sa dieťa zúčastnilo výchovno-vzdelávacej činnosti v materskej a odobralo obed alebo iné jedlo. Ak dieťa neodobralo stravu z dôvodu, že zriaďovateľ nezabezpečuje diétne stravovanie dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.

Príspevok na stravovanie uhrádza zákonný zástupca v danom mesiaci (vždy do 15. daného mesiaca) platbou u vedúcej školského stravovania v určenom termíne alebo poštovou poukážkou, prípadne platbou cez internetbanking.

Zákonný zástupca zabezpečuje tiež platby za návštevu rôznych kultúrnych podujatí svojho dieťaťa. O všetkých platbách je zákonný zástupca informovaný na triednych rodičovských združeniach.

**6 Vnútorná organizácia MŠ**

**Organizácia triedy: Trieda včielky, lienky**

**Organizačné usporiadanie denných činností v MŠ**

|  |  |
| --- | --- |
| **Stanovený čas** | **Formy denných činností** |
| Rámcovo stanovený čas  6,30- 9,00 hod. | * schádzanie detí * hry a činnosti podľa výberu detí * ranný kruh * zdravotné cvičenia * činnosti zabezpečujúce životosprávu (osobná hygiena a desiata) |
| Pevne stanovený čas  9,00 – 9,30 hod. | * vzdelávacia aktivita |
| Rámcovo stanovený čas  9,30 – 11,30 hod.  11,30 – 11,45 hod.  11,45 – 12,30 hod.  12,30 – 13,45 hod.  13,45 – 14,15 hod.  14,15 – 16,15 | * príprava na pobyt vonku, pobyt vonku * činnosti zabezpečujúce životosprávu (osobná hygiena, stravovanie – obed a príprava na odpočinok) * odpočinok, trvanie min. 30 min., vždy podľa individuálnej potreby dieťaťa. * Hygiena, telovýchovná chvíľka, olovrant * hry a činnosti podľa výberu detí, odchádzanie detí. |

**Preberanie a odovzdávanie detí**

Pri príchode dieťaťa do MŠ je zákonný zástupca povinný odovzdať dieťa službukonajúcej učiteľke, ktorá zaň zodpovedá od jeho prevzatia až po odovzdanie zákonnému zástupcovi, inej splnomocnenej osobe alebo učiteľke, ktorá ju v práci strieda.

Dieťa od rodičov osobne preberá učiteľka v ranných hodinách spravidla od 6.30 hod. do 8.00 hod., kedy sa materská škola uzamyká. Rodič preberá dieťa v čase do 16,15 hod.

Na prevzatie svojho dieťaťa z MŠ môže zákonný zástupca písomne poveriť aj inú osobu, avšak staršiu ako 10 rokov ( §7 ods.8 vyhlášky 306/2008 ).

Zákonní zástupcovia detí dávajú k dispozícii škole svoje osobné telefónne čísla, ktoré sú využívané v súlade so znením zákona 122/2013 Z.z. o ochrane osobných údajov, len v prípade ochorenia dieťaťa, alebo v prípade, že si dieťa zákonný zástupca nevyzdvihne po skončení prevádzky školy. V prípade, že zákonní zástupcovia majú súdnym rozhodnutím, príp. predbežným opatrením obmedzené preberanie detí, je potrebné o tom informovať riaditeľa materskej školy a doložiť fotokópiu úradného rozhodnutia.

**Organizácia v šatni**

Do šatne majú prístup zákonní zástupcovia, ktorí si pri vstupe do budovy materskej školy očistia obuv a dezinfikujú ruky. Deti sa prezliekajú v šatni, kde si odkladajú svoje veci do skriniek. Pri prezliekaní a odkladaní vecí do skrinky vedú rodičia v spolupráci s učiteľmi deti k samostatnosti a poriadkumilovnosti.

Za poriadok v skrinkách zodpovedá rodič. Za estetickú úpravu šatne zodpovedá učiteľ príslušnej triedy, za hygienu a uzamknutie vchodu určený prevádzkový zamestnanec (upratovačka). Učiteľky deťom mladšej vekovej skupiny pomáhajú pri prezliekaní detí na pobyt vonku i po jeho ukončení. Deťom  najstaršej vekovej skupiny pomáhajú učiteľky podľa potreby.

**Organizácia v umyvárni**

Umyváreň sa nachádza na prízemí, druhá na poschodí. Každé dieťa má svoj vlastný uterák zavesený na svojej značke. Deti si umývajú ruky bežným spôsobom mydlom v dávkovači. Po umytí rúk sa používajú froté uteráky (v prípade zvýšenej chorobnosti detí sa používajú jednorazové papierové utierky).

Za suchú podlahu, hygienu umyvárne a hygienickú očistu pošpineného dieťaťa zodpovedá určený prevádzkový zamestnanec (upratovačka). Hygienické zariadenia a priestor v umyvárni sa dezinfikujú najmenej dvakrát denne (prípadne podľa potreby aj viackrát).

Deti sa v umyvárni spravidla zdržiavajú len v prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pohybu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedajú učiteľky materskej školy.

Rodičia nevstupujú do detskej umyvárne a WC a nepoužívajú školské WC z hygienických dôvodov.

**Organizácia v jedálni**

Jedlo sa deťom podáva v jedálni zvyčajne v čase - desiata: od 8,40 hod. do 9,00 hod., obed: od 11,45 hod. do 12,10 hod., olovrant: od 14,00 hod. do 14,15 hod. Za dodržiavanie časového harmonogramu, kvalitu a predpísané množstvo stravy, hygienu a kultúru stolovania zodpovedá vedúca školskej jedálne. Ďalej zabezpečuje zisťovanie počtu stravníkov a pitný režim pre deti. Za hygienu pohárov z pitného režimu zodpovedá upratovačka. Jedálny lístok pripraví vedúca ŠJ vždy týždeň vopred, presne aj s kalorickými a nutričnými hodnotami.

Za organizáciu a výchovno- vzdelávaciu činnosť v jedálni (triede) zodpovedá riaditeľka MŠ a učiteľky. Učiteľky vedú deti k osvojeniu si základných návykov kultúrneho stolovania, v maximálnej miere pri tom uplatňujú individuálny prístup k deťom, nenásilne usmerňujú deti počas jedla, podľa želania rodičov aj prikrmujú. Deti používajú podľa veku pri jedle určitý príbor (3 – 4 ročné deti - lyžicu, 4 – 5 ročné - lyžicu aj vidličku a v 2.polroku celý príbor,  5 -6 ročné deti používajú kompletný príbor). Podľa rozvojových možností detí sa učiteľka rozhoduje k podaniu kompletného príboru aj u mladších detí.

**Organizácia pri pobyte detí vonku**

Pobyt vonku sa realizuje denne v každom ročnom období v dopoludňajších hodinách a v letných mesiacoch aj popoludní. V prípade nepriaznivého počasia je úmerne skrátený alebo úplne vynechaný, **ak poklesne teplota pod -10 o C.** Počas pobytu vonku sú učiteľky povinné zabezpečiť deťom plnohodnotnú organizovanú činnosť, venujú deťom zvýšenú pozornosť, dodržiavajú požiadavky bezpečnosti a ochrany ich zdravia v zmysle všeobecných záväzných právnych predpisov a pokynov riaditeľa školy. Pravidelnou realizáciou pobytu vonku utvárajú pozitívne postoje detí k svojmu zdraviu i zdraviu iných; realizujú aktivity smerujúce k prevencii obezity detí, neskracujú bezdôvodne dĺžku pobytu vonku. Bezpečnosť terénu overujú vždy vopred a za bezpečnosť detí zodpovedajú v plnom rozsahu.

**V čase letných horúčav – teplota nad 31 o C** sa pobyt vonku na priamom slnečnom žiarení zvyčajne v čase od 11.00 do 15.00 obmedzuje na minimum. Deti sa skôr zdržujú v tieni, majú hlavu pokrytú vhodným doplnkom (šiltovka, klobúk a pod.), aby sa predišlo úpalu. Učiteľky môžu použiť pred odchodom von aj ochranný opaľovací krém. Deti majú v plnej miere zabezpečený pitný režim a možnosť otužovania vodou. Dostatočný prísun tekutín (spravidla vodu Lucku) je podávaný samostatne každému dieťaťu do plastového pohára.

Na **vychádzke** nemôže mať pedagogický pracovník viac ako 21 detí vo veku od štyroch do piatich rokov alebo 22 detí starších ako päť rokov. Na vychádzke ide učiteľka posledná, vždy za deťmi. Pri vyššom počte detí alebo pri činnostiach, ktoré si vyžadujú zvýšený dozor (sánkovanie, turistická vychádzka), riaditeľ zabezpečí ďalšieho zamestnanca školy alebo inú plnoletú osobu, ktorá bude dbať na bezpečnosť detí. Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zodvihnutou rukou alebo používa terč na zastavenie premávky, vchádza na vozovku prvá a odchádza z nej posledná.

Za bezpečnosť a ochranu zdravia detí pri **pobyte na školskom dvore** zodpovedajú učiteľky. Učiteľka, ktorá príde s deťmi ako prvá, skontroluje bezpečnosť areálu školského dvora, podľa potreby odstráni z dosahu nebezpečné predmety, prípadne zabezpečí ich likvidáciu nepedagogickou zamestnankyňou. O čistotu školského dvora sa starajú prevádzkoví zamestnanci (upratovačky, zamestnanci OcÚ).

**Organizácia počas odpočinku**

Počas popoludňajšieho odpočinku v herňospálni aj spálni, dbajú učiteľky na primerané oblečenie detí (pyžamo). Pri prezliekaní detí motivujú podľa ich schopností k sebaobsluhe a dôslednosti pri odkladaní zvrškov odevu. Zabezpečujú pravidelné vetranie herňospálne aj spálne, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku (5 – 6r. deti).

Za čistotu spálne zodpovedá prevádzkový pracovník (upratovačka). Pomáha deťom pri skladaní a uložení posteľnej bielizne, výmenu posteľnej bielizne 1 x mesačne, pyžamko 1x týždenne (prípadne aj viac).

**Organizácia na schodoch**

Na vonkajšom schodisku pri hlavnom vchode, hlavne počas zlého počasia (mokro, sneh), učiteľky individuálne pomáhajú deťom držaním za ruku. Taktiež zvýšená opatrnosť je na vnútorných schodoch na poschodie.

**Obmedzenie, príp. prerušenie prevádzky**

V období školského vyučovania môže riaditeľ školy poskytnúť deťom zo závažných dôvodov, najmä organizačných a prevádzkových, najviac päť dní voľna. V čase mimoriadnej situácie, núdzového stavu alebo výnimočného stavu môže riaditeľ školy poskytnúť deťom alebo viac ako päť dní voľna; počet dní určí ministerstvo školstva.

Prevádzku materskej školy a školského zariadenia zriaďovaného pri výkone samosprávy môže zriaďovateľ dočasne obmedziť alebo prerušiť:

* zo závažných organizačných dôvodov,
* z technických dôvodov,
* z hygienicko-epidemiologických dôvodov,
* na základe nariadeného opatrenia príslušného regionálneho úradu verejného zdravotníctva,
* alebo na návrh riaditeľa školy alebo školského zariadenia z iných dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku.

Po prerokovaní v Rade školy a po dohode so zákonnými zástupcami a zriaďovateľom, vzhľadom na existujúce podmienky MŠ, bude počas školských prázdnin prevádzka MŠ prerušená. Zohľadňovať sa bude aj prejavený záujem o prevádzku MŠ zo strany zákonných zástupcov, vždy s prihliadnutím na ekonomické podmienky MŠ. Pedagogickí aj nepedagogickí zamestnanci počas prerušenia budú čerpať riadnu dovolenku, prípadne náhradné voľno.

V prípade neprítomnosti detí zo zdravotných dôvodov (napr. rozšírený výskyt chrípky a  iných respiračných ochorení a pod.) sa bude materská škola riadiť nariadeniami zriaďovateľa, príp. príslušného úradu verejného zdravotníctva.

V prípade poklesu počtu prítomných detí v materskej škole bude prevádzka prerušená z dôvodu úsporného režimu materskej školy (viď. Prevádzkový poriadok).

**7 Doplnkové aktivity MŠ**

V zmysle § 28 ods. 16 školského zákona materská škola môže organizovať **pobyty detí v škole v prírode, výlety, exkurzie, saunovanie, športový výcvik a ďalšie aktivity** len s informovaným súhlasom zákonného zástupcu dieťaťa po dohode so zriaďovateľom. **Informovaný súhlas** je písomný súhlas fyzickej osoby, v ktorom sa okrem vlastnoručného podpisu uvedie, že táto osoba bola riadne poučená o dôsledkoch jej súhlasu. Obsah informovaného súhlasu vždy závisí od dôvodu, na ktorý sa požaduje.

**Škola v prírode**

Materská škola môže organizovať pobyt v škole v prírode, ktorý je zámerný, plánovaný a cieľavedomý pobyt detí v prírodnom prostredí. Prostredníctvom rôznych metód a foriem výchovno-vzdelávacej činnosti v prírodnom prostredí sa počas pobytu v škole v prírode uspokojujú zdravotné, pohybové, poznávacie, emocionálne, ale aj kultúrne potreby detí. Pobyt detí v škole v prírode môže trvať najviac 14 kalendárnych dní, z toho je 10 pracovných dní. Počet detí a pedagogických zamestnancov, ktorí sa vysielajú do školy v prírode a všetky náležitosti súvisiace s pobytom detí v škole prírode upravuje vyhláška MŠ SR č. 305/2008 Z.z. o škole v prírode.

**Výlety a exkurzie v MŠ**

**Výlety** v materskej škole sú organizované spravidla pre 5 – 6 ročné deti (súvisí to s ochranou ich zdravia a s bezpečnosťou). Nevylučuje sa ani možnosť účasti mladších detí na výlete. Vzhľadom na osobitosti predprimárneho vzdelávania ako aj osobitosti detskej psychiky a fyziologické osobitosti detí predškolského veku sa výlet v materskej škole organizuje len v trvaní jedného dňa. Môže sa realizovať, ako aj poldenný. Pri plánovaní výletu je potrebné zohľadňovať bezpečnostné, ale aj psychohygienické potreby detí. Na výletoch a exkurziách je potrebný dozor dvoch učiteliek a jednej poverenej plnoletej osoby s počtom detí podľa § 28 ods. 10 zákona. Vyhláška o materskej škole umožňuje na výlet použiť aj verejnú dopravu. V záujme ochrany detí, ako aj ostatných zúčastnených na výlete sa odporúča, aby boli všetci poistení pre prípad úrazu. Na výlete sa môžu zúčastniť iba tie deti, ktorých zdravotný stav zodpovedá podmienkam a programu výletu. Nevyhnutnou podmienkou je zabezpečenie teplého obeda pre deti. Pred uskutočnením výletu alebo exkurzie riaditeľom poverený vedúci pedagogický zamestnanec organizačne zabezpečí prípravu a priebeh týchto aktivít vrátane poučenia o bezpečnosti a ochrane zdravia. O tom vyhotoví písomný záznam, ktorý potvrdia svojim podpisom všetky zúčastnené osoby.

**Exkurzia** trvá maximálne 1 – 2 hodiny a realizuje sa spravidla ako súčasť dopoludňajšej výchovno-vzdelávacej činnosti.

**Plavecký výcvik**

Materská škola môže realizovať plavecký výcvik. V prípade jeho realizácie bude zaradený medzi výchovno-vzdelávacie činnosti, vyžadujúce zvýšený dozor, 8 detí na jedného pedagogického zamestnanca. Väčšinou sa zabezpečuje prostredníctvom dodávateľskej organizácie. Výcvikové bazény, v ktorých sa výcvik uskutočňuje, musí spĺňať podmienky ustanovené zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhláškou MZ SR č. 72/2008 Z. z. o podrobnostiach o požiadavkách na kvalitu vody kúpalísk, vody na kúpanie a jej kontrolu a na kúpaliská. Realizácia plaveckého výcviku predpokladá o. i. zabezpečenie: záväznej prihlášky, prehlásenia o zdravotnej spôsobilosti dieťaťa, informovaného súhlasu zákonného zástupcu dieťaťa, písomného dokladu o poučení pedagogických zamestnancov poverených realizáciou plaveckého výcviku.

**Sánkovanie**

Sánkovanie v materskej škole patrí medzi najdostupnejšie pohybové aktivity na snehu, ku ktorým potrebujeme špecifické pomôcky – sane. **Pravidlá bezpečnosti:** - terén musí byť bezpečný, bez stromov, prípadných múrikov, ak sa deti sánkujú, napr. na školskom dvore, musia dodržiavať základné pravidlá.

**Slávnosti v MŠ**

Slávnosti sú aktivity, ktoré sa v materských školách využívajú s cieľom dať deťom možnosť prežiť významnú udalosť, ktorej sú aktívnymi účastníkmi. Majú silný emocionálny vplyv na dieťa nielen vtedy, keď sa práve uskutočňujú, ale už pri ich príprave. Práve vtedy ich môže učiteľka vyžívať v maximálnej miere na aktivizovanie detí - priamou účasťou každého dieťaťa na príprave programu a prostredia na slávnosť, priamym zapojením každého dieťaťa do samotnej udalosti rešpektujúc jeho individuálne rozvojové možnosti.

**Krúžková činnosť v materskej škole**

Na základe informovaného súhlasu rodičov môže materská škola ponúknuť deťom možnosť zapojiť sa do krúžkov. Realizácia týchto aktivít môže byť v  odpoludňajších hodinách od 14.00 hod. Krúžky vedú certifikovaný lektori a v plnej miere zodpovedajú za zdravie a bezpečnosť zverených detí. Krúžky pracujú na základe plánov práce.

**Súťaže, prehliadky**

Súťaže alebo prehliadky sú organizované v troch formách:

-v rámci triedy,

- v rámci školy,

- pre iné subjekty v škole, aj mimo nej.

Súťaže, prehliadky v rámci triedy sú súčasťou časovo – tematických plánov a ich cieľom je spravidla overenie získaných kompetencií detí. Organizujú ich učiteľky pôsobiace v triede z dôvodu diagnostiky, hodnotenia a sebahodnotenia detí.

Súťaže, prehliadky v rámci školy sa organizujú na základe plánu práce školy, zvyčajne ako tradičné školské podujatie. Organizáciou prípravy poverí riaditeľka skúseného pedagogického zamestnanca, ktorý vypracuje organizačné zabezpečenie podujatia.

Súťaže, prehliadky v rámci iných subjektov v škole aj mimo nej- realizujú sa spravidla v druhom polroku šk. roka ako vyvrcholenie celoročnej práce. Organizácia a príprava je podobná ako organizácia súťaží a prehliadok v rámci školy.

**8 Pedagogická prax v materskej škole**

* pedagogickú prax môžu vykonávať v materskej škole študenti strednej pedagogickej školy a pedagogickej fakulty, ktorí sú oboznámení so školským poriadkom a vnútornými predpismi. Ich povinnosťou je ich dodržiavať. Praktikanti počas pedagogickej praxe vykonávajú náčuvy a učia deti, sú pod sústavným dozorom cvičnej učiteľky pedagogickej praxe, ktorá je zodpovedná za kvalitu výchovno – vzdelávacieho procesu,
* jedna cvičná učiteľka vedie maximálne jedného/jednu praktikanta/ku. Počas praxe praktikantov je učiteľka nepretržite prítomná pri výchovno – vzdelávacom procese praktikanta/ky, t.j. nenecháva deti samostatné s praktikantom/tkou a je plne zodpovedná za bezpečnosť a zdravie detí. Vedenie pedagogickej praxe vykonáva v zmluvne dohodnutom termíne, v predpísanom rozsahu práce a osobne. Vytvára ideálne podmienky ako pre výkon praxe praktikanta, tak pre deti. V prípade závažného porušenia školského poriadku a iného záväzného predpisu túto skutočnosť hlási riaditeľke školy, ktorá následne vyvodí dôsledky.

**Študent je povinný:**

* pedagogickú prax realizovať v stanovenom čase a za presne vymedzených podmienok,
* hlásiť sa pred začiatkom pedagogickej praxe u riaditeľky školy,
* rešpektovať pokyny a inštrukcie vedenia školy a cvičného učiteľa,
* dodržiavať zásady BOZP, školský poriadok a vnútorné predpisy školy,
* svojou prítomnosťou nenarúšať priebeh výchovno-vzdelávacej činnosti/vyučovania (nástup na pedagogickú prax je minimálne 15 min. pred jej začiatkom),
* používať prezuvky, náhradný odev (v prípade potreby), počas praxe nepoužívať mobilný telefón,
* absolvovať pedagogickú prax so 100% účasťou, v prípade choroby realizovať prax v náhradnom termíne po dohode s cvičnou učiteľkou,
* viesť si pedagogický denník z pedagogickej praxe,
* zachovávať mlčanlivosť v zmysle zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, a to aj po skončení praxe.

**Článok IV**

**Podmienky na zaistenie bezpečnosti a ochrany zdravia detí a  ochrany pred sociálno-patologickými javmi, diskrimináciou a násilím**

**Bezpečnosť a ochrana zdravia detí**

V starostlivosti o zdravie, hygienu a bezpečnosť detí sa zamestnanci materskej školy riadia všeobecne záväznými predpismi.

V zmysle vyhlášky o materských školách podľa § 7 ods.1 za vytvorenie bezpečných a hygienických podmienok na predprimárne vzdelávanie zodpovedá riaditeľ. Za bezpečnosť a ochranu zdravia dieťaťa podľa § 7 ods.2 zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe. V zmysle Dohovoru o právach dieťaťa sú pedagogickí pracovníci povinný zabezpečovať aktívnu ochranu detí pred sociálno-patologickými javmi, v prípade podozrenia z fyzického alebo psychického týrania či ohrozovania mravného vývinu bezodkladne riešiť problém s príslušnými organizáciami.

Za dodržiavanie hygienických a bezpečnostných predpisov v priestoroch materskej školy a ochranu zdravia detí zodpovedajú aj prevádzkoví zamestnanci a to v rozsahu im určenej pracovnej náplne.

Učiteľka je zodpovedná za vytvorenie pokojnej a tvorivej atmosféry v materskej škole, ochranu psychického zdravia dieťaťa, nepoužíva voči nemu telesné tresty ani neprimerané inhibičné metódy výchovy.

Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Úraz a spôsob ošetrenia zaeviduje v zošite školských úrazov. Ak dieťa utrpí úraz, ktorý si vyžaduje lekárske ošetrenie, službukonajúca učiteľka sa ihneď skontaktuje s rodičom dieťaťa, s ktorým sa dohodne na ďalšom postupe. Ak je rodič nezastihnuteľný , odvedie dieťa na lekárske vyšetrenie. Po návrate z ošetrenia zaznamená úraz v zošite úrazov a znovu sa pokúsi o telefonický kontakt s rodičmi. Zabezpečí odovzdanie lekárskeho záznamu o ošetrení úrazu rodičom dieťaťa.

V prípade úrazu, ktorý ohrozuje život dieťaťa, službukonajúca učiteľka požiada o privolanie rýchlej zdravotnej pomoci a rodičov ktorúkoľvek zamestnankyňu a súčasne dáva dieťaťu prvú pomoc. Ak dieťa potrebuje ošetrenie v nemocnici, službukonajúca učiteľka ho sprevádza až do príchodu rodičov. Taktiež úraz zaznamená v zošite úrazov a lekársku správu odovzdá rodičom. Úraz sa eviduje aj elektronicky vo webovej aplikácií podľa metodického usmernenia č. 4/2009-R.

**Postup zamestnancov pri evidencii úrazov**

1. Škola vedie knihu evidencie školských úrazov.
2. Evidencia obsahuje:
   * meno a priezvisko dieťaťa, ktoré úraz utrpelo,
   * deň, hodinu, charakter úrazu, miesto, kde došlo k úrazu, stručný popis, ako k úrazu došlo,
   * svedkov úrazu, meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie,
   * počet vymeškaných hodín z dôvodu úrazu,
   * zdravotnú poisťovňu postihnutého dieťaťa,
   * zariadenie, v ktorom bolo vykonané ošetrenie úrazu.
3. Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše zamestnanec poverený riaditeľom školy.
4. Záznam do knihy evidencie úrazov vykoná pedagogický zamestnanec v deň úrazu. Ak dieťa chýba menej ako 4 dni (0 až 3 dni), tento úraz sa považuje za neregistrovaný školský úraz. Ak dieťa z dôvodu školského úrazu chýba v škole viac ako 3 dni, považujeme tento úraz za registrovaný školský úraz.
5. Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam spisuje podľa vzoru pedagogický zamestnanec, ktorý vykonával v čase úrazu nad dieťaťom dozor. Záznam podpíše zákonný zástupca dieťaťa, učiteľka, ktorá záznam spísala a riaditeľka školy.
6. Riaditeľka školy je povinná do 7. kalendárnych dní od vzniku každého školského úrazu zaevidovať ho prostredníctvom webovej aplikácie Úr (MŠ SR) 1-01 sledujúcej štatistiku úrazovosti na školách.

**Opatrenia v prípade pedikulózy**

Hlásenie ochorenia: rodič, ktorý zistí zavšivenie dieťaťa, ohlási túto skutočnosť učiteľovi a riaditeľke materskej školy. V prípade výskytu hromadnej pedikulózy ( 2 a viac detí v kolektíve) riaditeľ školy nahlási túto skutočnosť na odbor epidemiológie Regionálneho úradu verejného zdravotníctva.

Opatrenia, ktoré je nutné vykonať:

* Vlasy je nutné umyť šampónom proti všiam dostupným na trhu presne podľa návodu výrobcu alebo dezinfekčným sprejom Diffusil H. Dôležité je aplikovať túto kúru naraz a u všetkých členov kolektívu.
* Osobnú a posteľnú bielizeň je nutné vyvariť, vyprať pri vysokých teplotách , dôkladne vysušiť a vyžehliť.
* Matrace, žinenky používané v škole postriekať Biolitom na lezúci hmyz, dôkladne vyvetrať, vystaviť účinkom slnečného žiarenia a min. 3 až 4 dni nepoužívať.
* Predmety prichádzajúce do priameho styku s vlasmi (hrebene) je potrebné ošetriť prípravkom Biolit na lezúci hmyz, prípadne namočiť do roztoku s obsahom chlóru.
* Triedny učiteľ pravidelne ráno vykoná prehliadku vlasatej časti hlavy u všetkých detí. Ak sa do 21 dní od prvého výskytu vši v kolektíve neobjavia, ohnisko možno považovať za skončené. Ak sa v priebehu 21 dní objavia vši aj u ďalších detí v kolektíve, vykonajú sa represívne opatrenia.

**Opatrenia proti šíreniu legálnych a nelegálnych drog**

* Primeranou formou informovať deti o existencii legálnych a nelegálnych drog a ich mimoriadne negatívnych účinkoch na zdravie človeka.
* Viesť deti k zdravému životnému spôsobu, rozlišovaniu zdravých a nezdravých návykov pre život a zdravie.
* V prevencii využívať vhodnú dostupnú literatúru a preventívne výukové programy.
* Poskytovať deťom dostatok podnetov a možností realizácie prostredníctvom rôznych aktivít, a tým ich viesť k plnohodnotnému životu.
* Zabezpečiť v areáli školy prísny zákaz fajčenia.
* Dbať na to, aby sa do budovy školy nedostali žiadne nepovolané osoby, a tým zamedziť možnosti zlých vonkajších vplyvov na deti
* V prípade podozrenia na šírenie legálnych a nelegálnych drog v prostredí MŠ bezodkladne informovať riaditeľku, ktorá vykoná okamžité opatrenia.
* V zmysle dohovoru o právach dieťaťa sú pedagogický zamestnanci povinní zabezpečovať aktívnu ochranu detí pred sociálno-patologickými javmi, monitorovať zmeny v správaní detí a v prípade dôvodného podozrenia z fyzického alebo psychického násilia či ohrozovania mravného vývinu dieťaťa bezodkladne riešiť problém v spolupráci s vedením školy, prípadne CPP v SNV, kontaktovať príslušný Úrad sociálnych vecí a rodiny v SNV, pediatra a príslušné oddelenie policajného zboru v Spišskej Novej Vsi.

**Článok V**

**Podmienky zaobchádzania s majetkom materskej školy**

Vchody do MŠ sú zaistené bezpečnostnými zámkami. Kľúč od hlavného vchodu do MŠ má riaditeľka a upratovačka, ktorí ho potrebujú na otváranie, uzamykanie a zabezpečenie prevádzky školy. Každý zamestnanec zodpovedá osobne za uzatváranie budovy, od ktorej vlastní kľúče. V budove MŠ je bez sprievodu zamestnanca MŠ zakázaný akýkoľvek pobyt cudzej osoby.

Budovu ráno odomyká prevádzkový zamestnanec (upratovačka) alebo službukonajúci pedagogický zamestnanec. Upratovačka je povinná skontrolovať všetky priestory, uzatvorenie okien a vchodu na budove po ukončení prevádzky.

Po ukončení prevádzky školy je učiteľka povinná vypnúť didaktickú techniku. Jednotliví pracovníci zodpovedajú za inventár MŠ, chránia ho pred poškodením a odcudzením.

Ďalšie práva a povinnosti súvisiace s ochranou majetku si pracovníci plnia v zmysle svojej pracovnej náplne. Osobné veci si zamestnanci odkladajú na určené miesto.

**Článok VI**

**ZÁVEREČNÉ USTANOVENIA**

1. Školský poriadok je záväzný interný predpis pre pedagogických a prevádzkových zamestnancov materskej školy a zákonných zástupcov dieťaťa navštevujúceho materskú školu.

2. Školský poriadok materskej školy nadobúda platnosť dňa 27. 9. 2023

3. Týmto školským poriadkom sa ruší predchádzajúci školský poriadok vydaný a platný dňa 22. 09. 2022

4. Školský poriadok materskej školy je vypracovaný v zmysle:

* Zákona NR SR č. 245/2008 výchove a vzdelávaní (školský zákon) a o zmene a doplnení niektorých zákonov.
* Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
* Zákona 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.
* Zákon č. 311/2001 Z. z .Zákonníka práce
* Zákon č. 71/ 1967 Zb. Správneho poriadku
* Vyhlášky MŠ SR č. 541/2021 Z. z. o materskej škole, v znení vyhlášky MŠVVaŠ SR č. 341/2023 Z. z.
* Vyhlášky MŠ SR č. 330/2009 Z. z. o zariadení školského stravovania.
* Vyhlášky MZ SR č. 75/2023 Z. z. o podrobnostiach a požiadavkách na zariadenia pre deti a mládež.
* Vyhlášky MZ SR č. 526/2007 Z. z., ktorou sa ustanovujú podrobnosti o požiadavkách na zotavovacie podujatia.
* Zákon č. 18/2019 o ochrane osobných údajov.
* Všeobecne záväzného nariadenia obce Jamník č. 13/2019 o určení výšky príspevkov v školách a školských zariadeniach.
* Vnútorná smernica o kontinuálnom vzdelávaní, kreditoch a atestáciách pedagogických zamestnancov škôl v zriaďovateľskej pôsobnosti Obce Jamník.
* Pracovného poriadku pre pedagogických zamestnancov a ostatných zamestnancov Materskej školy Jamník, Jamník 185, 053 22
* Prevádzkového poriadku Materskej školy Jamník, Jamník 185, 053 22.
* Organizačného poriadku Materskej školy Jamník, Jamník 185, 053 22.
* Dohovoru o právach dieťaťa.
* Deklarácie práv dieťaťa.
* Manuál Predprimárne vzdelávanie.

**PODPISOVÝ HÁROK**

|  |  |  |  |
| --- | --- | --- | --- |
|  | **Meno a priezvisko** | **Funkcia** | **Podpis** |
| 1. | Bc. Erika Farkašovská | riaditeľka MŠ |  |
| 2. | Bc. Daniela Farkašovská | učiteľka |  |
| 3. | Bc. Katarína Drgoncová | učiteľka |  |
| 4. | Bc. Silvia Smatanová | učiteľka |  |
| 5. | Erika Schmidtová | upratovačka |  |
| 6. | Petronela Lorincová | vedúca šj |  |
| 7. | Ľudmila Repková | hlavná kuchárka |  |
| 8. | Lucia Farkašovská | pomocná kuchárka |  |
| 9. | Marta Šmelková | pomocná kuchárka |  |
| 10. | Annamária Novysedláková | učiteľka |  |

**Schválenie času prevádzky materskej školy**

Zriaďovateľ Materskej školy Jamník 185, stanovil a schvaľuje čas prevádzky Materskej školy v pracovných dňoch v čase od 6.30 hod do 16.15 hod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Jamníku dňa: 26.09.2023 Ing. František Pavol

starosta obce

**Školský poriadok bol prerokovaný a schválený v Rade školy pri MŠ Jamník 185**

**dňa 23.10. 2023**

**Predseda Rady školy**: Ing. Miroslav Grzyb......................................................................

**Za zriaďovateľa:** Radoslav Mráz ..................................................................................

**Za pedag. pracovníkov:** Bc. Daniela Farkašovská............................................................

**Za nepedag. pracovníkov:** Ľudmila Repková ..................................................................

**Za rodičov:** Ivana Jančárová ...............................................................................................

**Vypracovala riaditeľka MŠ**  Bc. Erika Farkašovská .......................................................

# Príloha 1: Vzor rozhodnutia riaditeľa štátnej materskej školy o prijatí dieťaťa na predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 59 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prijatie dieťaťa na predprimárne vzdelávanie v Materskej škole, Jamník 185, Jamník (ďalej len „materská škola“) zo dňa ............., rozhodol o

**prijatí dieťaťa na predprimárne vzdelávanie v materskej škole od**:

**na poldennú výchovu a vzdelávanie/celodennú výchovu a vzdelávanie**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať odvolanie riaditeľke Materskej školy Jamník 185 , Jamník do 15 dní, odo dňa doručenia rozhodnutia zákonnému zástupcovi dieťaťa. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 2: Vzor rozhodnutia riaditeľa štátnej materskej školy o prijatí prestupom

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prijatie dieťaťa prestupom do Materskej školy, Jamník 185, Jamník (ďalej len „materská škola“) zo dňa ............., rozhodol o

**prijatí dieťaťa prestupom** od: ..................

z Materskej školy .......................

**na poldennú výchovu a vzdelávanie/celodennú výchovu a vzdelávanie**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľovi Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Fotokópiu rozhodnutia dostane:

Riaditeľka materskej školy z ktorej je dieťa prijaté prestupom

# 

# Príloha 3: Vzor rozhodnutia riaditeľa štátnej materskej školy o prijatí dieťaťa do materskej školy s určením adaptačného pobytu

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 59 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prijatie dieťaťa na predprimárne vzdelávanie v Materskej škole, Jamník 185, Jamník (ďalej len „materská škola“) zo dňa ............., rozhodol o

**prijatí dieťaťa na predprimárne vzdelávanie v materskej škole** od: ............................

**na poldennú výchovu a vzdelávanie/celodennú výchovu a vzdelávanie**

**s určením adaptačného pobytu** od: .................. do: ......................

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Zákonný zástupca požiadal o prijatie dieťaťa do materskej školy podľa § 59 ods. 3 a 4 školského zákona v termíne určenom riaditeľom materskej školy a k žiadosti priložil aj požadované potvrdenie o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní dieťaťa.

Vzhľadom na vek dieťaťa (ku dňu nástupu do materskej školy ešte nedovŕši tri roky veku), ako aj vzhľadom na to, že dieťa doposiaľ nenavštevovalo žiadne kolektívne zariadenie, riaditeľ materskej školy rozhodol o prijatí dieťaťa na predprimárne vzdelávanie a určení adaptačného pobytu. V prípade, ak sa dieťa počas trvania adaptačného pobytu dobre zadaptuje, po uplynutí adaptačného obdobia bude ďalej pokračovať v predprimárnom vzdelávaní.

Na základe vyššie uvedených skutočností riaditeľ materskej školy rozhodol tak, ako je uvedené vo výroku rozhodnutia.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 4: Vzor rozhodnutia riaditeľa štátnej materskej školy o prijatí dieťaťa do materskej školy s určením diagnostického pobytu

Materská škola, Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 59 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prijatie dieťaťa na predprimárne vzdelávanie v Materskej škole, Jamník 185, Jamník (ďalej len „materská škola“) zo dňa ............., rozhodol o

**prijatí dieťaťa na predprimárne vzdelávanie v materskej škole** od: ............................

**na poldennú výchovu a vzdelávanie/celodennú výchovu a vzdelávanie**

**s určením diagnostického pobytu** od: .................. do: ......................

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Zákonný zástupca požiadal o prijatie dieťaťa do materskej školy podľa § 59 ods. 3 a 4 školského zákona v termíne určenom riaditeľom materskej školy a k žiadosti priložil aj požadované potvrdenie o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní dieťaťa.

Zákonný zástupca k žiadosti doložil aj vyjadrenie príslušného zariadenia poradenstva a prevencie a odporučenie všeobecného lekára pre deti a dorast, z ktorých vyplýva, že ide o dieťa zdravotne oslabené, ktoré ešte nemá ukončený proces špeciálno-pedagogickej diagnostiky.

Pokiaľ ide o prijatie dieťaťa so špeciálnymi výchovno-vzdelávacími potrebami, podľa § 59 ods. 8 školského zákona, takéto dieťa môže byť prijaté buď len na diagnostický pobyt, alebo riaditeľ materskej školy môže v rozhodnutí o prijatí dieťaťa do materskej školy určiť diagnostický pobyt.

Počas diagnostického pobytu je zákonný zástupca dieťaťa povinný úzko spolupracovať s materskou školou a príslušným zariadením poradenstva a prevencie a podľa potreby a s ďalšími odborníkmi, na základe odporúčania materskej školy. Zákonný zástupca je zároveň povinný materskú školu bezodkladne informovať o všetkých zmenách v zdravotnom stave dieťaťa, ktoré by mohli mať vplyv na výchovu a vzdelávanie daného dieťaťa, alebo na výchovu a vzdelávanie ostatných detí.

Ak sa počas trvania diagnostického pobytu preukáže, že vzhľadom na druh a stupeň zdravotného oslabenia dieťaťa, materská škola bude môcť pre dieťa zabezpečovať plnohodnotné predprimárne vzdelávanie, ako dieťaťa so ŠVVP, po uplynutí diagnostického pobytu bude dieťa ďalej pokračovať v predprimárnom vzdelávaní.

Na základe vyššie uvedených skutočností riaditeľka materskej školy rozhodla tak, ako je uvedené vo výroku rozhodnutia.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľ materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 5: Vzor rozhodnutia riaditeľa štátnej materskej školy o prerušení dochádzky dieťaťa do materskej školy na základe žiadosti zákonného zástupcu

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prerušení dochádzky dieťaťa do Materskej školy, Jamník 185, Jamník (ďalej len „materská škola“) zo dňa ............., rozhodol o

**prerušení dochádzky dieťaťa do materskej školy** od: ............................do: ......................

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 6: Vzor rozhodnutia riaditeľa štátnej materskej školy o prerušení dochádzky dieťaťa do materskej školy z podnetu riaditeľa materskej školy

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci prerušenia dochádzky dieťaťa ............... (meno, priezvisko, dátum narodenia, trvalý pobyt dieťaťa) do Materskej školy, Jamník 185, Jamník (ďalej len „materská škola“), rozhodol o

**prerušení dochádzky dieťaťa do materskej školy** od: ...............................do: ...............................

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Tu sa uvedú v krátkosti ale jednoznačne všetky skutočnosti o konkrétnom dieťati, ktorému sa riaditeľ materskej školy rozhodol prerušiť dochádzku na konkrétne časové obdobie. Uvedú sa všetky kroky, ktoré riaditeľ materskej školy urobil, ako komunikoval so zákonnými zástupcami, kedy sa uskutočnilo osobné stretnutie/kedy sa uskutočnili osobné stretnutia riaditeľa materskej školy so zákonnými zástupcami. Uvedie sa, či na možnosť rozhodnúť o prerušení dochádzky dieťaťa boli zákonní zástupcovia upozornení (ako a kedy) a iné relevantné skutočnosti. Taktiež je potrebné o začatí konania upovedomiť účastníkov konania, pretože vo všeobecnosti platí, že ex offo správne konanie je začaté, keď správny orgán upovedomí o začatí účastníka konania (§ 18 ods. 1 až 3 Správneho poriadku).

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 7: Vzor rozhodnutia riaditeľa štátnej materskej školy o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy Jamník 185, Jamník, ako orgán vecne príslušný na rozhodovanie podľa § 5 ods. 14 písm. e) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 28a ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o oslobodení dieťaťa od povinnosti dochádzať do Materskej školy, Janík 185, Jamník (ďalej len „materská škola“) zo zdravotných dôvodov zo dňa ........, rozhodol o

**oslobodení dieťaťa od povinnosti dochádzať do materskej školy zo zdravotných dôvodov do pominutia dôvodov, pre ktoré došlo k oslobodeniu od povinnosti dochádzať do materskej školy**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 8: Vzor rozhodnutia riaditeľa štátnej materskej školy o povolení individuálneho vzdelávania dieťaťa zo zdravotných dôvodov, ak ide o povinné predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. e) a f) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 28b ods. 2 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o oslobodení dieťaťa od povinnosti dochádzať do Materskej školy, Jamník 185, Jamník (ďalej len „materská škola“) zo zdravotných dôvodov a o povolení individuálneho vzdelávania zo dňa ........, rozhodol o

**oslobodení dieťaťa od povinnosti dochádzať do materskej školy zo zdravotných dôvodov a o povolení individuálneho vzdelávania dieťaťa**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 9: Vzor rozhodnutia riaditeľa štátnej materskej školy o povolení individuálneho vzdelávania dieťaťa na základe žiadosti zákonného zástupcu dieťaťa, ak ide o povinné predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. e) a f) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 28b ods. 2 písm. b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o oslobodení dieťaťa od povinnosti dochádzať do Materskej školy, Jamník 185, Jamník (ďalej len „materská škola“) a o povolení individuálneho vzdelávania zo dňa ....................., rozhodol o

**oslobodení dieťaťa od povinnosti dochádzať do materskej školy a o povolení individuálneho vzdelávania dieťaťa v školskom roku ....**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 zákona Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 10: Vzor rozhodnutia riaditeľa štátnej materskej školy o pokračovaní plnenia povinného predprimárneho vzdelávania

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník , ako orgán vecne príslušný na rozhodovanie podľa § 5 ods. 14 písm. g) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 28a ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci pokračovania plnenia povinného predprimárneho vzdelávania dieťaťa ............... (meno, priezvisko, dátum narodenia, trvalý pobyt dieťaťa) v Materskej škole, Jamník 185, Jamník (ďalej len „materská škola“), rozhodol o

**pokračovaní plnenia povinného predprimárneho vzdelávania dieťaťa v materskej škole v školskom roku ...**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Tu sa uvedú v krátkosti ale jednoznačne všetky skutočnosti o konkrétnom dieťati, ktoré pokračuje v plnení povinného predprimárneho vzdelávania v materskej škole. Uvedú sa dôvody, prečo bolo rozhodnuté o pokračovaní plnenia povinného predprimárneho vzdelávania v materskej škole a iné relevantné skutočnosti. Uvedú sa všetky kroky, ktoré riaditeľ materskej školy urobil, ako komunikoval so zákonnými zástupcami, kedy sa uskutočnilo osobné stretnutie/kedy sa uskutočnili osobné stretnutia riaditeľa materskej školy so zákonnými zástupcami. Taktiež je potrebné o začatí konania upovedomiť účastníkov konania, pretože vo všeobecnosti platí, že ex offo správne konanie je začaté, keď správny orgán upovedomí o začatí účastníka konania (§ 18 ods. 1 až 3 Správneho poriadku).

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 11: Vzor rozhodnutia riaditeľa štátnej materskej školy o predčasnom skončení predprimárneho vzdelávania, ak nejde o povinné predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník , ako orgán vecne príslušný na rozhodovanie podľa § 5 ods. 14 písm. h) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 46 a 47 Správneho poriadku vo veci predčasného skončenia predprimárneho vzdelávania dieťaťa ............... (meno, priezvisko, dátum narodenia, trvalý pobyt dieťaťa) v Materskej škole, Jamník 185, Jamník (ďalej len „materská škola“), rozhodol o

**predčasnom skončení predprimárneho vzdelávania dieťaťa v materskej škole od: ...............................**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Tu sa uvedú v krátkosti ale jednoznačne všetky podstatné skutočnosti o konkrétnom dieťati, ktoré sú dôvodom, prečo sa riaditeľ materskej školy rozhodol predčasne skončiť predprimárne vzdelávanie. Uvedie sa aj skutočnosť, či vydaniu rozhodnutia o predčasnom skončení predprimárneho vzdelávania predchádzalo aj prerušenie dochádzky dieťaťa v čase od DD. MM. RRRR do DD. MM. RRRR.

Ďalej sa uvedú aj všetky kroky, ktoré riaditeľ materskej školy urobil, ako komunikoval so zákonnými zástupcami, kedy sa uskutočnilo osobné stretnutie/kedy sa uskutočnili osobné stretnutia riaditeľa materskej školy so zákonnými zástupcami. Uvedie sa fakt, či na možnosť rozhodnúť o predčasnom skončení predprimárneho vzdelávania boli zákonní zástupcovia upozornení (ako a kedy) a iné relevantné skutočnosti. Taktiež je potrebné o začatí konania upovedomiť účastníkov konania, pretože vo všeobecnosti platí, že ex offo správne konanie je začaté, keď správny orgán upovedomí o začatí účastníka konania (§ 18 ods. 1 až 3 Správneho poriadku).

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 12: Vzor rozhodnutia riaditeľa materskej školy zriadenej regionálnym úradom školskej správy o určení príspevku zákonného zástupcu na čiastočnú úhradu výdavkov materskej školy, ktorej zriaďovateľom je regionálny úrad školskej správy, ak nejde o povinné predprimárne vzdelávanie

Materská škola Jamník, Jamník 185, 053 22

Číslo: ........................................ Dátum: ....................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. i) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 28 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) a podľa § 46 a 47 Správneho poriadku vo veci určenia príspevku zákonného zástupcu dieťaťa na čiastočnú úhradu výdavkov Materskej školy, Jamník 185, Jamník (ďalej len „materská škola“) za pobyt dieťaťa v materskej škole, rozhodol o

**určení príspevku zákonného zástupcu dieťaťa na čiastočnú úhradu výdavkov materskej školy za pobyt dieťaťa v materskej škole v sume ... € za mesiac**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 28 ods. 4 školského zákona za pobyt dieťaťa v materskej škole zriadenej orgánom miestnej štátnej správy v školstve t. j. regionálnym úradom školskej správy prispieva zákonný zástupca na čiastočnú úhradu výdavkov materskej školy mesačne na jedno dieťa najviac sumou neprevyšujúcou 7,5 % sumy životného minima pre jedno nezaopatrené dieťa podľa osobitného predpisu, ktorým je zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

Výšku príspevku zákonného zástupcu na čiastočnú úhradu určí riaditeľka školy. Tento príspevok sa uhrádza vopred do 10. dňa v kalendárnom mesiaci (uvedie sa akým spôsobom).

Vzhľadom na vyššie uvedené riaditeľka materskej školy rozhodol tak, ako je uvedené vo výroku tohto rozhodnutia.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 13: Vzor rozhodnutia riaditeľa štátnej materskej školy o neprijatí dieťaťa materskej školy

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 59 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o prijatie dieťaťa na predprimárne vzdelávanie v Materskej školy, Jamník 185, Jamník (ďalej len „materská škola“) zo dňa ............., rozhodol o

**neprijatí dieťaťa na predprimárne vzdelávanie do materskej školy**

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Riaditeľka materskej školy je pri prijímaní detí do materskej školy povinný dodržiavať podmienky prijímania detí ustanovené v § 59 ods. 1 a 2 školského zákona, podľa ktorých sa na predprimárne vzdelávanie prednostne prijímajú deti, pre ktoré je plnenie predprimárneho vzdelávania povinné a deti od dovŕšenia dvoch rokov veku sa prijímajú len výnimočne.

Okrem týchto podmienok, je riaditeľka materskej školy povinná určiť ostatné podmienky prijímania a zverejniť ich na verejne prístupnom mieste alebo na webovom sídle materskej školy, ak ho má zriadené.

Len ak sú do materskej školy prijaté všetky deti, pre ktoré je predprimárne vzdelávanie povinné, a ostatné deti, ktoré k začiatku nového školského roku dovŕšia tri roky veku, možno do materskej školy prijať ostatné, mladšie deti, pokiaľ je v materskej škole voľná kapacita.

Vzhľadom na to, že po prijatí všetkých detí, pre ktoré od nasledujúceho školského roku bude predprimárne vzdelávanie povinné, ako aj po prijatí detí po dovŕšení tretieho roku veku, už nie je v materskej škole voľná kapacita a Vaše dieťa ešte nedovŕši tri roky k začiatku školského roku...., riaditeľka materskej školy rozhodla tak, ako je uvedené vo výroku.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom.

úradná pečiatka materskej školy so štátnym znakom

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 14: Vzor rozhodnutia riaditeľa materskej školy o zrušení individuálneho vzdelávania na žiadosť zákonného zástupcu dieťaťa podľa § 28b ods. 8 písm. a) školského zákona

Materská škola Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 28b ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) v nadväznosti na § 59 ods. 7 školského zákona a podľa § 46 a 47 Správneho poriadku vo veci žiadosti ............. (meno, priezvisko, trvalý pobyt zákonného zástupcu) ako zákonného zástupcu dieťaťa ............... (meno, priezvisko, dátum narodenia, trvalý pobyt dieťaťa) o zrušenie povolenia individuálneho vzdelávania dieťaťa podľa § 28b ods. 8 písm. a) školského zákona, rozhodol o

**zrušení povolenia individuálneho vzdelávania podľa § 28b ods. 2 písm. b) školského zákona od**: DD. MM. RRRR *(tu sa uvedie dátum nasledujúci po dni, v ktorom bolo toto rozhodnutie doručené)*

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Podľa § 47 ods. 1 zákona Správneho poriadku sa od odôvodnenia upúšťa vzhľadom na to, že v predmetnej veci sa účastníkom konania v plnom rozsahu vyhovelo.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom. Toto rozhodnutie nemá odkladný účinok.

úradná pečiatka materskej školy so štátnym znakom ak ide o štátnu MŠ

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 15: Vzor rozhodnutia riaditeľa materskej školy o zrušení individuálneho vzdelávania z dôvodu podľa § 28b ods. 8 písm. d) školského zákona

Materská školy Jamník, Jamník 185, 053 22

Číslo: ........................................ Dátum: .......................................................

**ROZHODNUTIE**

Riaditeľka Materskej školy, Jamník 185, Jamník, ako orgán vecne príslušný na rozhodovanie podľa § 28b ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) a podľa § 46 a 47 Správneho poriadku vo veci zrušenie povolenia individuálneho vzdelávania podľa § 28b ods. 8 písm. d) školského zákona v Materskej škole, Jamník 185, Jamník, Jasenie (ďalej len „materská škola“) zo dňa ............., rozhodol o

**zrušení povolenia individuálneho vzdelávania podľa § 28b ods. 2 písm. b) školského zákona od**: DD. MM. RRRR (tu sa uvedie dátum nasledujúci po dni, v ktorom bolo toto rozhodnutie doručené)

meno priezvisko dieťaťa:

dátum narodenia dieťaťa:

trvalý pobyt dieťaťa:

**Odôvodnenie:**

Uvedie sa odôvodnenie, prečo riaditeľka pristúpila s vydaniu tohto rozhodnutia.

**Poučenie:**

Proti tomuto rozhodnutiu možno podať riaditeľke Materskej školy, Jamník 185, Jamník do 15 dní, odo dňa doručenia rozhodnutia zákonnému zástupcovi odvolanie. Toto rozhodnutie je po využití riadnych opravných prostriedkov preskúmateľné súdom. Toto rozhodnutie nemá odkladný účinok.

úradná pečiatka materskej školy so štátnym znakom ak ide o štátnu MŠ

riaditeľka materskej školy

(meno a priezvisko, podpis)

Rozhodnutie dostanú:

1. XY, trvalým pobytom XXXX
2. YY, trvalým pobytom XXXX
3. Pre spis

# Príloha 16: Písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie – vzor vyhlásenia o bezinfekčnosti

*„Vyhlasujem, že dieťa ............................. bytom v .......................... neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. hnačka, angína, vírusový zápal pečene, zápal mozgových blán, horúčkové ochorenie s vyrážkami).*

*Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa* [*§ 56 zákona č. 355/2007 Z. z.*](aspi://module='ASPI'&link='355/2007%20Z.z.%252356'&ucin-k-dni='30.12.9999') *o ochrane, podpore a rozvoji verejného zdravia a o zmene a doplnení niektorých zákonov.*

*V ..................... dňa ...................*

*Meno, priezvisko, adresa, tel. č. a podpis zákonného zástupcu ....................................“.[[1]](#footnote-1))*

1. ) Príloha č. 1 Vyhlášky Ministerstva zdravotníctva Slovenskej republiky č. 526/2007 Z. z., ktorou sa ustanovujú podrobnosti o požiadavkách na zotavovacie podujatia [↑](#footnote-ref-1)